«Αυτή τη στιγμή βρίσκεται στην εντατική. Όλοι οι γιατροί είναι εκεί και καταβάλλουν τις μέγιστες προσπάθειες. Εκτός από τα λόγια ευγνωμοσύνης, δεν μπορώ να πω τίποτα άλλο. Οι γιατροί επανέφεραν τον άνθρωπο από την κακή κατάσταση στην οποία βρισκόταν», δήλωσε ο Γκβαραμία, αφότου τον επισκέφθηκε στο νοσοκομείο της φυλακής.\nΤο βράδυ της Πέμπτης κατά την διάρκεια της συνάντησης με τους δικηγόρους του, ο Σαακασβίλι έπεσε κάτω και έχασε τις αισθήσεις του.\nΑργότερα μια γιατρός του νοσοκομείου της φυλακής δήλωσε στους δημοσιογράφους ότι η κατάσταση της υγείας του πρώην Προέδρου έχει σταθεροποιηθεί και όλοι οι δείκτες ζωτικής σημασίας είναι επί του παρόντος σε φυσιολογικά επίπεδα.\nΙΤΑΛΙΑ: Μέχρι 1000 ευρώ πρόστιμο για επιβίβαση σε μέσα μεταφοράς χωρίς τεστ ή κάρτα εμβολιασμού


Kλικ που αξίζει να κάνεις « Le Blog Le Blog\nΚρατήστε τα δάκρυά σας. It Ain’t Over ’til It’s Over\nAπό το cyclades.com\nΥπάρχει ένας yoga παράδεισος στο Αιγαίο\nΓνώριζες πως στην καρδιά του Αιγαίου έχουμε έναν από τους τοπ προορισμούς για yoga διακοπές; Κι επειδή στον ευλογημένο τούτο τόπο το καλοκαίρι μας φυλάει πολλά encore, γιατί να μην ονειρευτούμε ή να πραγματοποιήσουμε μία zen εβδομάδα με yoga, spa θεραπείες, κολύμπι και σωστή διατροφή στο Silver Island Yoga. Νομίζω ότι ταιριάζει άψογα με τα χρώματα και τη διάθεση του Σεπτεμβρίου. www.silverislandyoga.com\n‘Eρχεται από κάπου ένα δροσερό αεράκι\nΟι βεντάλιες είναι αγαπημένο μου αξεσουάρ γιατί όταν η ζέστη στους δρόμους είναι αφόρητη δε μου αρέσει να κάνω αέρα με το μενού. Ακόμα μου αρέσει να μυρίζω στους άλλους δροσερά αρώματα όπως κίτρο, εσπεριδοειδή, γιασεμί… Το Li’s Garden της Hermes είναι ένα υπέροχο άρωμα με βασική νότα το κίτρο. Στον απρόσιτο κι όμως όμορφο Hermes World υπάρχει μία ιντερνετική εμπειρία που θυμίζει τη ζέστη των πρώτων ημερών του φθινοπώρου, δροσερές μυρωδιές, τον ήχο του νερού και τις βεντάλιες που κουνιούνται ρυθμικά.\nΕίσαι μόνο ένα κλικ μακριά lesailes.hermes.com (Βρες στην ιστοσελίδα το παρακάτω εικονίδιο & play)\nTo Reformation κάνει ηθική μόδα\nNαι, καλά διάβασες.\nΤο brand Reformation αξίζει το κλικ μας γιατί σκέφτεται και παίρνει τα αναγκαία οικολογικά μέτρα ώστε να μη συνεχιστεί το κακό. Στη νέα του φθινοπωρινή συλλογή το χέρι της έχει βάλει η French chic Jeanne Damas το στυλ της οποίας αγαπά το Le Blog. Voila για να δείτε και να κλέψετε stylish ιδέες www.thereformation.com\nKαι για όσους επέστρεψαν για τα καλά, Καλά Χριστούγεννα.\nΑστειευόμεθα αλλά έχετε ένα καλό λόγο. Αυτός είναι η νέα ταινία της Jennifer Lawrence και του Βradley Cooper που αποτελούν πια μάλλον κάτι σαν τους Βουγιουκλάκη Παπαμηχάηλ του Χόλυγουντ. Το “Joy” του σκηνοθέτη David Russel (“American Hustle”) μιλά για τη ζωή της Joy Mangano, ανύπαντρη μητέρα τριών παιδιών και πως έκτισε την αυτοκρατορία της.\nYou can’t always get what you want (but if you try sometimes, you get what you need).\nIggy the icon\nO Iggy The Bobtail έχει λογαριασμό ολίγον ημερών που ήδη μετρά followers, like ενώ οι CELEB μετοχές του ανεβαίνουν καθημερινά. Το καθημερινό feed περιλάμβάνει τις απαραίτητες πόζες στην παραλία, στα σοκάκια, στο σκάφος και late night ντρινκς στη γραφική Φολέγανδρο.\nΚαλή σεζόν σε όλες.\nΜε κριτήριο τη διαφορετικότητα και το νεαρό της η…\nΜικρά πράγματα, όμορφες εικόνες και σκέψεις που με...\nΥπάρχει ένα κομμάτι του David Bowie που εκφράζει τ...


28/05/2022 - 11:57πμ\nΕνοχλουν οι «θυμωμένοι» καλλιτεχνες, οι «θυμωμενοι» φοιτητες , οι «θυμωμενοι» πολιτες τους διδακτορες κ τους «λογιους»..\nΚυριοι, η κατασταση ειναι σοβαρη. Μια κριση, 10 μνημονια, μια πανδημια κ η αδιανοητη ακρίβεια εχουν γονατισει κ τον τελευταιο αγωνιστη. Τα ΜΜΕ μας εχουν πουλησει προ πολλου κ μας χλευαζουν. Οι ανθρωποι ζουν μεσα στην απελπισια , στην ανασφαλεια κ στη διχονοια. Εχετε ευθύνη γι αυτα που λετε κ γραφετε απο τους βελουδινους καναπεδες σας.\nΟσον αφορα τους καλλιτεχνες που δεν πιστευουν στην «πολιτικοποίηση» της τεχνης, ενα μονο αναρρωτιεμαι. Πως ειναι δυνατον να εισαι καλλιτεχνης κ να μην εισαι διπλα στον πονο κ την αδικια; Πως ειναι δυνατον να περασαν ολα αυτα τα σπουδαια κειμενα απ τα χερια σου κ να μην πηρες χαμπαρι τιποτα;\nΕμεις σας πληρωνουμε.. κ απ το «δυσκολευομαι» μεχρι το «δεν πληρωνω» , ενα τσιγαρο δρομος.. μη σου πω μισο…


4η Γενική Συνέλευση της ΒΙΩΣΙΜΗΣ ΠΟΛΗΣ - ΒΙΩΣΙΜΗ ΠΟΛΗ - SUSTAINABLE CITY\n4η Γενική Συνέλευση της ΒΙΩΣΙΜΗΣ ΠΟΛΗΣ\nΜέσω τηλεδιάσκεψης πραγματοποιήθηκε στις 2 Δεκεμβρίου 2020, η 4η Γενική Συνέλευση της ΒΙΩΣΙΜΗΣ ΠΟΛΗΣ υπό την προεδρεία του κ. Δημήτρη Καφαντάρη, με τη μαζική συμμετοχή των Δημάρχων των Δήμων – μελών της. Στην έναρξη της εκδήλωσης απηύθυνε χαιρετισμό ο υφυπουργός εσωτερικών κ. Θεόδωρος Λιβάνιος εκφράζοντας την υποστήριξή του σχετικά με τις δράσεις του Δικτύου. Αναφέρθηκε επίσης στη δραστηριότητα του υπουργείου προς όφελος των Δήμων.\nΣτην συνέλευση παρουσιάστηκε, από το Γενικό Διευθυντή κ. Ιωάννη Γεώργιζα, η μέχρι τώρα πορεία των δραστηριοτήτων του Δικτύου, όπως αυτή αποδεικνύεται μέσω της συμμετοχής του σε σημαντικά ευρωπαϊκά έργα και της εξέλιξης του προϋπολογισμού. Οι συμμετέχοντες, αφού παρακολούθησαν την παρουσίαση, εξέφρασαν τα συγχαρητήριά τους προς τα στελέχη του δικτύου για όσα έχουν καταφέρει.\nΙδιαίτερη αναφορά έγινε στις προγραμματικές συμβάσεις της ΒΙΩΣΙΜΗΣ ΠΟΛΗΣ με τους Δήμους, μέσω των οποίων παρέχεται τεχνική βοήθεια για εκπόνηση μελετών και ένταξη έργων σε χρηματοδοτικά προγράμματα, όπως στο πρόγραμμα του υπουργείου εσωτερικών «Αντώνης Τρίτσης».\nΑκολούθως, πραγματοποιήθηκε η επικύρωση 15 νέων μελών και συγκεκριμένα των Δήμων Ανατολικής Σάμου, Άνδρου, Δυτικής Αχαΐας, Επιδαύρου, Ηρωικής Νήσου Κάσου, Θέρμου, Λεβαδέων, Ξηρομέρου, Ορχομενού, Πύλης, Σαλαμίνας, Σητείας, Τρίπολης, Τροιζηνίας – Μεθάνων και Χάλκης.\nΗ συνέλευση ολοκληρώθηκε, μετά από τις τοποθετήσεις των Δημάρχων, με γόνιμο διάλογο για κρίσιμα θέματα που απασχολούν τους Δήμους, καθώς και για τις τρέχουσες εξελίξεις. Εκφράστηκαν ενδιαφέρουσες απόψεις για τη δρομολογούμενη αλλαγή του νόμου σχετικά με τις δημόσιες συμβάσεις, για τις ανάγκες των Δήμων για στοιχειώδη στελέχωση, καθώς και τη θεσμική ενίσχυση του τρόπου συνεργασίας με τα Δίκτυα Δήμων.\nΗ συνέλευση στέφθηκε με επιτυχία και άφησε μια ευχάριστη αίσθηση ικανοποίησης στους συμμετέχοντες Δημάρχους.


09/07/2020 - Οι νέες ταινίες της εβδομάδας στις ελληνικές αίθουσες ~ Το μεγαλείο των Τεχνών...\n09/07/2020 - Οι νέες ταινίες της εβδομάδας στις ελληνικές αίθουσες\nH Rose-Lynnείναι μια 23χρονη τραγουδίστρια κάντρι με δύο ανήλικα παιδιά, που μόλις αποφυλακίστηκε. Το όνειρό της είναι να αφήσει την Γλασκόβη για το Νάσβιλ, αλλά κυνηγώντας το παραμελεί διαρκώς τις οικογενειακές υποχρεώσεις της. Μέχρι που κάποια στιγμή θα πρέπει να επιλέξει…\nThe high note - Όνειρα στην Καλιφόρνια\nΗ Grace Davis είναι ένα από τα κορυφαία αστέρια της μουσικής σκηνής, σε μια κρίσιμη στιγμή της καριέρας της. Να ρισκάρει ένα καινούριο άλμπουμ, όπως τη συμβουλεύει η νεαρή, αφοσιωμένη βοηθός της με όνειρα παραγωγού, ή να «αποσυρθεί» στις πίστες του Λας Βέγκας; Ένας ανερχόμενος μουσικός θα γίνει ο απρόσμενος καταλύτης στη σχέση ζωής των δυο γυναικών.\nDocteur? - Ένα γιατρό παρακαλώ\nΤην παραμονή των Χριστουγέννων ο Serge είναι ο μόνος διαθέσιμος γιατρός έκτακτης ανάγκης. Χτυπημένος από έναν πόνο στη μέση, θα χρειαστεί τη βοήθεια ενός ντελιβερά, ο οποίος θα οικειοποιηθεί την ιδιότητά του και θα επιχειρήσει να προβεί σε τηλεφωνικά «καθοδηγούμενες» διαγνώσεις.\nEl robo del siglo - Το κόλπο του αιώνα


Μ. Σοφιανού - Φ. Στεφανίδη: «Προίκα και ποίηση στην Ύδρα» - Press Publica | Δημοσιογραφία για το δημόσιο συμφέρον\nΑρχική Πολιτισμός Μ. Σοφιανού – Φ. Στεφανίδη: «Προίκα και ποίηση στην Ύδρα»\nΜ. Σοφιανού – Φ. Στεφανίδη: «Προίκα και ποίηση στην Ύδρα»\nΤην Τετάρτη, 23 Αυγούστου, παρουσιάζονται στον χώρο του Ιστορικού Μουσείου-Αρχείου Ύδρας δύο βιβλία. «Η Προίκα», έργο σε συνεργασία με την Μιράντα Σοφιανού, και η διπλή ποιητική συλλογή «Το νήμα βαστάει γερά – Φούγκα σε χρώμα κόκκινο» της Μιράντας Σοφιανού. Μιλάμε με τη Φωτεινή Στεφανίδη για τα βιβλία και την εκδήλωση.\nΚυκλοφορεί από τις εκδόσεις του Φοίνικα στην ελληνική και αγγλική γλώσσα σε μετάφραση της Αλεξάνδρας Ντούμα. Στις 288 σελίδες του παρουσιάζονται έργα κεντητικής, ραπτικής και υφαντικής τέχνης προερχόμενα από την Κωνσταντινούπολη και την Πέργαμο της Μικράς Ασίας. Τα κεντήματα, τα υφάσματα και τα ενδύματα αυτά ανήκουν στην οικογενειακή συλλογή Σοφιανού και συμπληρώνουν μια πλήρη προίκα. Τσεβρέδες, τραπεζομάντιλα, κουρτίνες, κάθε λογής εργόχειρα, κρεβατόγυροι, καλύμματα, σεντόνια, υφαντές κουβέρτες, φορεσιές, μαντίλια, γιλέκα, πουκάμισα, εσώρουχα, μαξιλάρια, υφάσματα άραφτα, χαρτιά με προσχέδια, κλωστές, μοτίβα, ένα υλικό πλούσιο και ζωντανό, βγαίνει στο φως με αυτήν την έκδοση εκατό χρόνια από τον ερχομό της συλλογής στην Ελλάδα, πριν από τον πρώτο διωγμό, αυτόν του 1914.\nΠώς υλοποιήθηκε το βιβλίο αυτό;\nΗ συλλογή άρχισε να συνομιλεί κομμάτι κομμάτι με τη Μιράντα Σοφιανού από το 1996, τότε που ανοίχτηκαν τα σεντούκια της Αλεξάνδρας Σοφιανού, της μικρότερης κόρης του Αριστόδημου και της Μυρσίνης. Κατά καιρούς, στις μεταξύ μας κουβέντες υπήρχε αναφορά σε κομμάτια που εκείνη ξεχώριζε. Ξεκινώντας από αυτά μια πρώτη φωτογράφιση, προέκυψε η ανάγκη της καταγραφής.\nΚαι οι δυο μας συμφωνήσαμε σε μια εικαστική απόδοση του υλικού, που απέδιδε περισσότερο την αίσθηση που έχουν τα κεντήματα και τα λογής εργόχειρα, όταν κάποιος τα βγάζει ένα ένα από το σεντούκι, χωρίς χρονολογική σειρά και επιστημονική διάθεση, μόνο για να τα θαυμάσει, να τα αγγίξει, να τα ακούσει, να ταξιδέψει στον κόσμο τους. Εκεί, πλησιάζοντας το βλέμμα της φωτογραφικής μηχανής, είχαμε πολλές αποκαλύψεις. Όλες υπέρ ενός ανεπτυγμένου πολιτισμού, που σε απλά θέματα ‒όπως, ας πούμε, η ένωση δύο υφασμάτων ή το ράψιμο ενός κουμπιού‒ έβρισκε λύση φαινομενικά απλή, αλλά πόσο σύνθετη σε σκέψη, πόσο ενδιαφέρουσα και λειτουργική. Υποδειγματική. Γι’ αυτό και προτιμήσαμε τα κεντήματα σε λεπτομέρεια και κίνηση και όχι ολόκληρα, στατικά και απόμακρα.\nΗ στενή αυτή επαφή οδήγησε αναγκαστικά στην έρευνα, ανέσυρε μνήμες από γιαγιάδες, μητέρες, θείες, και άρχισε η συλλογή να αποσαφηνίζεται σε κάποιο βαθμό. Μέσα από αυτό το ψάξιμο, πήραμε χαρά ανακαλύπτοντας τεχνικές, σκέψεις, λύσεις εικαστικές και τεχνικές που έδωσαν οι συγκεκριμένες γυναίκες. Έγιναν μέσα μας εικαστικοί και μουσικοί συσχετισμοί. Αγγίζοντάς τα, νιώθαμε τα φυσικά υλικά. Αγαπήσαμε τις φθορές του χρόνου και της ταλαιπωρίας τους κατά τις μετακινήσεις, και δώσαμε έμφαση σ’ αυτές. Έντονα νιώσαμε τα προικιά της Περγάμου να αναδίδουν ευωδιά σπιτιού και απόλυτης νοικοκυροσύνης, καθώς ήταν άριστα διατηρημένα. Λιγοστά ίχνη που βρέθηκαν επάνω τους (χρώμα σε κουμπί από παιδικό χέρι, και μελάνι από την αποτύπωση σχεδίου σε μαντίλι) έδωσαν το ανθρώπινο διαδραστικό στοιχείο, απέδειξαν ότι το υλικό μας είναι ζωντανό. Όλα αυτά τα στοιχεία αποτυπώθηκαν με λόγο.\nΕπιλεκτική βιβλιογραφία και οικογενειακή εμπειρία βοήθησε στην περιγραφή των κεντημάτων. Τραγούδια από τη Μικρασία και την Ανατολική Θράκη υμνούν στάδια αυτής της εργασίας και τα συμπεριλάβαμε. Επιλέξαμε ακόμη αποσπάσματα έργων από Μικρασιάτες και Μυτιληνιούς πεζογράφους και ποιητές ‒ δένουν τόσο φιλικά με τον τόπο, με τις γυναίκες και με τα χρώματα και τα θέματα των κεντημάτων. Κάποιες αρχαίες τεχνικές που συναντήσαμε ανέσυραν αποσπάσματα από αρχαιότερα έργα λόγου.\nΌλες οι φωτογραφίσεις έγιναν με φως ημέρας, για να αποκαλυφθούν κατά το δυνατόν οι απαλές γραμμές, οι λάμψεις και ο λυρισμός των τόπων προέλευσης των κεντημάτων. Η επεξεργασία των φωτογραφιών που έγινε ήταν ελάχιστη και μόνο για την καλύτερη εκτύπωσή τους.\nΣτο λεύκωμα συμπεριλάβαμε περίπου το ένα τρίτο των έργων της συλλογής. Προτιμήσαμε να παρουσιάσουμε λιγότερα, για καλύτερη ανάδειξη, παρά το σύνολο, όπου θα ήταν δύσκολο να αναδειχτούν και να ξεχωρίσουν όλα.\nΤο ποιητικό βιβλίο;\nΣημειώνουμε ότι και αυτό το βιβλίο κυκλοφορεί και στα αγγλικά σε βιβλιοφιλική έκδοση λίγων αντιτύπων σε μετάφραση της Jane Ασημακοπούλου με λίγα σχέδιά μου και ένα χαρακτικό στο κόσμημα εξωφύλλου.\nΠαραθέτω δυο σύντομα ποιήματα της Μιράντας Σοφιανού από τις συλλογές:\nΟ ΧΡΟΝΟΣ ΕΓΙΝΕ ΒΡΟΧΗ\nΈγινε άνεμος και σκορπίστηκε.\nΈνα μέρος του έγινε γιασεμί,\nτο δεύτερο τρία κλαδιά ενός δέντρου, με βαθιές γερές ρίζες.\nΈγινε πουλί το τρίτο.\nΤόλμησε και πέρασε τον ωκεανό\nκάθισε στην στέγη ενός σπιτιού\nκι άπλωσε κι εκεί τις μικρές του φτερούγες.\nΒιβλίο ο χρόνος δεν έγινε.\nΠολλά καλά βιβλία δεν γράφτηκαν ποτέ,\nείπε κάποιος που ήξερε.\nΠΑΤΡΙΔΑ ΤΩΝ ΘΕΩΝ\nΜικρές σαύρες περπατούν χιλιάδες χρόνια τώρα\nπάνω στ’ αρχαία κομμάτια\nκαι τα μετρούν\nκαι κάθε χρόνο τα βρίσκουν λιγότερα.\nΠοιοι θα παρουσιάσουν τα βιβλία και πότε;\nΗ αρχειονόμος και ιστορικός Ντίνα Αδαμοπούλου, ο ιστορικός και ερευνητής Θοδωρής Κοντάρας και ο συγγραφέας Bruce Walter στο Ιστορικό Μουσείο-Αρχείο Ύδρας την Τετάρτη 23 Αυγούστου και ώρα 20.30. Πληροφορίες στο 22980-52355\nΠροηγούμενο άρθροΝΔ: Εrasmus στο Ταλίν για Τσίπρα-κυβέρνηση\nΕπόμενο άρθροΙταλία: Συγκινητικό βίντεο από διάσωση βρέφους από τα ερείπια\nΑργυρώ Κωνσταντάκη Αύγουστος 22, 2017 at 12:18 μμ\nΈτσι! Να ταξιδεύουν οι μνήμες και οι τέχνες! Μαζί τους ταξιδεύει η ψυχή, κι ο νους πλουτίζει… Καλή επιτυχία και σε τούτη την παρουσίαση!\nΧριστίνα Φραγκεσκάκη Αύγουστος 22, 2017 at 5:39 μμ\nΠροίκα μας η «Προίκα», Φωτεινή μου! Υπέροχο!\nΦωτεινή Στεφανίδη Αύγουστος 22, 2017 at 9:29 μμ\nΑργυρώ, Χριστίνα, ευχαριστούμε πολύ!\nΙωάννα Γιουσφαρά Αύγουστος 22, 2017 at 9:58 μμ\n«Γιασεμιά και καμπανούλες θα σου βάλω για κορώνα» έγραφε ο Λόρκα και τα κορίτσια τα κεντούσαν στα μαξιλάρια τους και τα πουκάμισα τους.


εν Λέσβω: Τέλος η Πρόσθετη διδακτικη στήριξη στα σχολεία!\nΜόλις ανέλαβε πέρισυ η Διαμαντοπούλου Υπουργός Παιδείας το πρώτο που ανακοίνωσε ήταν ότι σταματάνε τα δωρεάν φροντηστήρια στα σχολεία.Ομως μετά την θύελα των αντιδράσεων το πήρε πίσω.\nΑς ελπίσουμε να ακούσει τις διαμαρτυρίες των μαθητών και θα το πάρει και πάλι πίσω\nΣε όλο τον κόσμο τα μαθήματα μέσω διαδικτύου γίνονται σε απομακρυσμένες περιοχές, δύσκολα προσεγγίσιμες. Εδώ κάνουμε το ανάποδο!\nΑναρτήθηκε από νίκης φόρος στις 12:58 μ.μ.\nΕτικέτες Διαμαντοπουλου, εκπαίδευση, παιδεια


«Κατέθετα για 6 ώρες στην ελληνική πρεσβεία»… – Kliktv.gr\nHome / Διαφορα / «Κατέθετα για 6 ώρες στην ελληνική πρεσβεία»…\n«Κατέθετα για 6 ώρες στην ελληνική πρεσβεία»…\nΟ πληροφοριοδότης της UBS μιλά για τους Έλληνες πολιτικούς…\nO Μπραντ Μπίρκενφελντ, είναι ο άνθρωπος που αποκαλύπτοντας τα μυστικά μίας από τις μεγαλύτερες τράπεζες στον πλανήτη, της Ελβετικής UBS, ξεσκέπασε το…\nμεγαλύτερο σκάνδαλο φοροδιαφυγής μέχρι σήμερα, για το οποίο εκδόθηκαν πρόστιμα εκατοντάδων εκατομμυρίων δολαρίων.\nΛίγες ώρες πριν την παρουσίαση της ελληνικής έκδοση του βιβλίου του «Ο τραπεζίτης του διάβολου» (εκδόσεις Πατάκη) που πραγματοποιείται στις 7.00 μ.μ. στα Public, μίλησε στο tvxs.gr για την «παγκόσμια εγκληματική οργάνωση, η οποία έχει διαπράξει πολλαπλές πράξεις απάτης, υποκλοπής αλληλογραφίας, απάτης τίτλων, φοροδιαφυγής κτλ για πολλές δεκαετίες» όπως λέει χαρακτηριστικά.\nΟ συγκεκριμένος μάρτυρας δημόσιου συμφέροντος έχει απασχολήσει πολύ και τον ελληνικό τύπο με αφορμή την επίσκεψη που του έκαναν δύο Έλληνες εισαγγελείς προκειμένου να ερευνήσουν ενδεχόμενη εμπλοκή ελλήνων στο σκάνδαλο. Την ίδια εποχή η διερεύνηση για τυχόν εμπλοκή του εκπρόσωπου της UBS στην Ελλάδα κ. Σκλαβούνη συνεργάτη του Κ. Μητσοτάκη και διορισμένου στο Ταμείο Χρηματοπιστωτικής Σταθερότητας από τον Αν. Σαμαρά και οι δηλώσεις του Μπίρκενφελντ , είχαν πυροδοτήσει εντάσεις μεταξύ των πολιτικών κομμάτων με τον ΣΥΡΙΖΑ να δηλώνει μεταξύ άλλων: «Αυτή είναι η τράπεζα για την οποία ο κ. Σαμαράς είχε αρνηθεί να παραλάβει στοιχεία από τις γερμανικές αρχές για να τα αξιοποιήσει υπέρ του δημοσίου συμφέροντος. Αυτή είναι η τράπεζα του κ. Σκλαβούνη, ο οποίος ορίστηκε πρόεδρος του ΤΧΣ επί κυβέρνησης Σαμαρά-Βενιζέλου. Του κ. Σκλαβούνη, ο οποίος ορίστηκε από τον κ. Κυριάκο Μητσοτάκη και παραμένει, ακόμα και σήμερα, υπεύθυνος του τομέα Ανάπτυξης της ΝΔ.» (2016)\nΜπορεί ο Μπίρκενφελντ να μη δίνει ονόματα στη δημοσιότητα έχει δηλώσει όμως σε παλαιότερη συνέντευξη του στη Real πως «Το να ρωτάτε αν υπάρχει φοροδιαφυγή στην Ελλάδα είναι σαν να ρωτάτε αν υπάρχει μουσακάς στην Ελλάδα….. Γνωρίζω ότι κατά το χρονικό διάστημα που δούλευα εκεί το “ελληνικό γραφείο” ήταν ιδιαίτερα κερδοφόρο».\nΜπορείτε να μας πείτε λίγο τι κάνατε πριν εργαστείτε για την Ελβετική τράπεζα UBS;\nΔούλεψα για την State Street Bank στη Βοστόνη, στη Μασαχουσέτη (1988-1994) και μετά πήγα στην Ελβετία για το Διεθνές MBA μου. Ενώ σπούδαζα ακόμα στην Ελβετία προσλήφθηκα από την Credit Suisse.\nΣτο βιβλίο σας, περιγράφετε πως ανακαλύψατε και στη συνέχεια αποκαλύψατε τα μυστικά της ελβετικής τραπεζικής που δεν είχαν εκτεθεί ποτέ πριν στη δημοσιότητα. Πώς βρεθήκατε μπροστά σε αυτή την ανακάλυψη;\nΤο ανακάλυψα από τα ψέματα. Η UBS είχε ψέματα σε μένα και στους συναδέλφους μου και ουσιαστικά στους πελάτες της και στους μετόχους της. Ήμουν αποφασισμένος να εκθέσω την UBS για την παράνομη φοροδιαφυγή και τη νομιμοποίηση εσόδων από παράνομες δραστηριότητες, πρακτική που ακολουθούσε εδώ και δεκαετίες.\nΕίχατε εμπιστευτεί κάποιον άλλο πριν πάτε στο Υπουργείο Δικαιοσύνης των ΗΠΑ;\nΤο είχα πει στους δικηγόρους μου στην Ουάσινγκτον, το οποίο ήταν ένα μεγάλο λάθος, καθώς ήταν ανίκανοι και δεν μπόρεσαν να υπερασπιστούν τα συμφέροντά μου.\nΔεν φοβηθήκατε να μπείτε σε αυτή την περιπέτεια;\nΉμουν απόλυτα αποφασισμένος να εκθέσω την αλήθεια και έτσι βρήκα το θάρρος για να κάνω το σωστό.\nΓιατί το Υπουργείο Δικαιοσύνης προσπάθησε να αποσιωπήσει τις πληροφορίες που δώσατε και να συμβάλλει με αυτό τον τρόπο στην φυλάκισή σας;\nΤο υπουργείο δεν ήταν μόνο ανίκανο, αλλά και διεφθαρμένο. Δεν κατάφεραν να αποκαλύψουν τη μεγαλύτερη φορολογική απάτη στον κόσμο που αφορούσε την UBS. Δεν κατάφεραν να επιβάλουν πρόστιμο στην UBS. Δεν κατάφεραν να απομακρύνουν τους τραπεζίτες της UBS και έπρεπε να τους εκπαιδεύσω εγώ στο πως λειτουργεί υπόγεια αυτός ο παράνομος κόσμος των offshore . Ως θαρραλέος πληροφοριοδότης, απειλήθηκα για το γεγονός ότι έκανα όλα αυτά και προσπάθησα να «διεκδικήσω» δικαίωση για όλη τη σκληρή δουλειά που έχω πίσω μου.\nΌταν η Υπηρεσία Δημοσίων Εσόδων σας αποζημίωσε με ένα υπέρογκο ποσό , ποια ήταν η στάση του υπουργείου;\nΠαρέλαβα το μεγαλύτερο χρηματικό βραβείο στην ιστορία και αυτό ήταν καταπληκτικό. Φυσικά πολλοί άνθρωποι στο υπουργείο ήταν θυμωμένοι με αυτή τη βράβευση, αλλά όπως έχω ξανά πει, αυτό ήταν η ανταμοιβή για το θάρρος που είχα να εκθέσω το μεγαλύτερο και το πιο μακροχρόνιο φορολογικό σκάνδαλο στον κόσμο.\nΗ τράπεζα προσπάθησε να σας εκφοβίσει ή να σας εκδικηθεί;\nΗ τράπεζα προσπάθησε να υπονομεύσει και εμένα και το βιβλίο μου «Τραπεζίτης του Διαβόλου». Προς το παρόν, κατηγορώ την UBS στη Νέα Υόρκη για δυσφήμιση ζητώντας 20 εκατομμύρια δολάρια αποζημίωση.\nΈχετε δηλώσει ότι στα Panama Parers δεν υπήρχαν Αμερικανοί. Γιατί;\nΝαι το δήλωσα στην πρώτη περίοδο των αποκαλύψεων. Τότε υπήρχαν μόνο οι εχθροί των ΗΠΑ σε αυτή τη διαρροή κι αυτό δεν έβγαζε κανένα νόημα. Μετά την επισήμανση αυτή εμφανίστηκαν στη λίστα και ονόματα Αμερικανών. Προφανώς, είχα δίκιο λοιπόν γι’αυτό και στη συνέχεια άρχισαν να εμφανίζονται τα ονόματα πελατών των ΗΠΑ.\nΟ ξένος τύπος έγραψε ότι σας επισκέφτηκαν δύο Έλληνες εισαγγελείς το 2016 για να μάθουν για τη συμμετοχή Ελλήνων στο σκάνδαλο. Είχαν εμπλακεί Έλληνες στο σκάνδαλο της USB; Μπορείτε να μας πείτε εάν υπήρχαν πολιτικοί ανάμεσα τους;\nΚατέθετα στην ελληνική πρεσβεία στην Ουάσιγκτον για 6 ώρες και περιέγραψα πολλές από τις σχετικές τακτικές που χρησιμοποίησε η UBS στην αμερικανική αγορά. Επιπλέον, έδωσα ορκωτή μαρτυρία σε σχέση με στρατηγικές και εσωτερικά έγγραφα της UBS.\nΜπορούν οι whistleblowers να αλλάξουν το σύστημα;\nΝαι! Είμαι η ζωντανή απόδειξη και γι’ αυτό και συνεχίζω να εκθέτω την UBS σε όλο τον κόσμο για τις παράνομες δραστηριότητές της . Χρειάζεται περισσότερη επιτήρηση, ρύθμιση και διώξεις μαζί με βαριά πρόστιμα.\nΤι πρέπει να πείτε σε εκείνους που είναι καχύποπτοι για τις πρακτικές των μαρτύρων δημοσίου συμφέροντος;\nΟι άνθρωποι που είναι καχύποπτοι με τους καταγγέλλοντες , δεν καταλαβαίνουν την απίστευτη υπηρεσία που παρέχουν αυτοί οι άνθρωποι στη δημόσια ζωή. Διακινδυνεύουν την καριέρα τους, τη φήμη τους, την οικογένεια, τα οικονομικά τους, τους φίλους κ.λπ. κλπ. Όλα αυτά για να κάνουν το σωστό. Οι μάρτυρες δημόσιου συμφέροντος είναι μια επέκταση της επιβολής του νόμου. Εκθέτουν τα απόβλητα, την απάτη και τη διαφθορά στη ζωή μας. Αυτό είναι πολύ σημαντικό για κάθε πολίτη.\nΑν μπορούσατε να ξεκινήσετε τι θα αλλάζατε στη διαδρομή αυτή;\nΠοτέ δεν θα εμπιστευόμουν το υπουργείο δικαιοσύνης των ΗΠΑ!…\nΠηγή «Κατέθετα για 6 ώρες στην ελληνική πρεσβεία»…


Και Κύπριοι μεταξύ θυμάτων επίθεσης χάκερ σε ροζ ιστοσελίδα - Newsbomb\nΚΥΠΡΟΣ 21/08/2015 11:59\nΑρκετές δεκάδες Κύπριοι, βρίσκονται μεταξύ όσων έπεσαν θύματα της πρόσφατης επίθεσης χάκερ στα αρχεία του ιστότοπου γνωριμιών παντρεμένων ατόμων Ashley Madison.\nΗ ιστοσελίδα, με έδρα τον Καναδά, δέχθηκε την Τρίτη 18 Αυγούστου επίθεση από την ομάδα χάκερ με το όνομα Impact Team. H επίθεση αφορούσε την υποκλοπή μεγάλου όγκου δεδομένων, που αφορούσε ονόματα χρηστών συνδεδεμένα με ψευδώνυμα, διευθύνσεις, αριθμούς τηλεφώνων και ημερομηνίες γεννήσεων.\nΩστόσο όπως αποκαλύφθηκε στη συνέχεια όταν και οι χάκερς έδωσαν στη δημοσιότητα τα όσα υπέκλεψαν, αποκαλύπτονται στοιχεία πιστωτικών καρτών τα οποία χρησιμοποιήθηκαν για συναλλαγές στον συγκεκριμένο ιστότοπο.\nΒεβαίως όλα αυτά παίρνουν μεγαλύτερη διάσταση, αν σκεφτεί κανείς, ότι οι συγκεκριμένοι χρήστες ουσιαστικά αναζητούσαν άλλους συντρόφους ενώ ήταν δεσμευμένοι ή παντρεμένοι.\nΑποκαλύπτονται επίσης φράσεις που χρησιμοποιούσαν οι χρήστες προκειμένου να προσελκύσουν το ενδιαφέρον του αντίθετου φύλου, εκθέτοντας έτσι περαιτέρω τα θύματα.\nΕκτεθειμένοι και Κύπριοι...\nΣτη λίστα δεδομένων λοιπόν, υπάρχει ένας σημαντικός αριθμός χρηστών από την Κύπρο, των οποίων τα στοιχεία αυτή τη στιγμή είναι δημοσιευμένα από τους χάκερς. Πρόκειται πιο συγκεκριμένα για διευθύνσεις ηλεκτρονικών ταχυδρομίων που τελειώνουν σε «.com.cy».\nΠάφος: Εκκρεμεί η ημερομηνία εκδίκασης της έφεσης στην Υπόθεση Aristo\nΕισαγγελέας Κύπρου: Αποδεκτό ως τεκμήριο το βίντεο ξυλοδαρμού πολίτη από αστυνομικούς\nΣάλος με τους Κύπριους αστυνομικούς- Κατηγορούνται για ποινικά αδικήματα


www.12sports.gr: Ενός λεπτού σιγή για τον Ίβκοβιτς! - Μπάσκετ - Ειδήσεις για όλα τα αθλήματα της Δωδεκανήσου\n20:52 | Σαβ 18 Σεπτ, 2021\nΠριν από το τζάμπολ του αγώνα στο Παλέ ντε Σπορ της Καλλιθέας, κρατήθηκε ενός λεπτού σιγή στη μνήμη του Ντούσαν Ίβκοβιτς. Ο ''Ντούντα''... έφυγε από τη ζωή πριν από λίγες μέρες και φυσικά ουδείς τον έχει ξεχάσει. Μάλιστα, οι παίκτες του Ολυμπιακού έπαιξαν με μαύρα διακριτικά στη φανέλα τους. Ο Ντούσαν Ίβκοβιτς εκτός από τις μεγάλες επιτυχίες με τον Ολυμπιακό, ήταν αγαπητός σε όλο το μπασκετικό κόσμο και φυσικά η μνήμη του θα παραμείνει αιώνια...


Kυριάκος Μητσοτάκης:«H διασφάλιση της ταχύτερης δυνατής αποκατάστασης της ελεύθερης κυκλοφορίας είναι θεμελιώδης προτεραιότητα για όλους» - Φωνή Μαλεβιζίου\nKυριάκος Μητσοτάκης:«H διασφάλιση της ταχύτερης δυνατής αποκατάστασης της ελεύθερης κυκλοφορίας είναι θεμελιώδης προτεραιότητα για όλους»\nΤελευταία Ενημέρωση: 12/01/2021 - 18:19\nΤην εισαγωγή ενός πιστοποιητικού εμβολιασμού για τη «διευκόλυνση της ελεύθερης κυκλοφορίας των ατόμων που έχουν εμβολιαστεί κατά της Covid-19», πρότεινε η ελληνική κυβέρνηση στην Ε.Ε., σύμφωνα με πληροφορίες.\nAν και η Ελλάδα «δεν πρόκειται να καταστήσει υποχρεωτικό τον εμβολιασμό ή προϋπόθεση για τα ταξίδια, τα άτομα που έχουν εμβολιαστεί πρέπει να είναι ελεύθερα να ταξιδεύουν».\nΤέλος, ο κ. Μητσοτάκης εκφράζει την ελπίδα ώστε το ζήτημα να προωθηθεί διεθνώς, γεγονός που θα «συνέβαλε στην αποκατάσταση της κινητικότητας σε παγκόσμια κλίμακα, κάτι που αποτελεί το θεμέλιο και για την αποκατάσταση της οικονομικής δραστηριότητας σε επίπεδα προ πανδημίας».\nΚορωνοϊός : 866 νέα κρούσματα , 27 νεκροί και 337 διασωληνωμένοι\nΗ κυβέρνηση επεξεργάζεται σχέδια για το ελεγχόμενο άνοιγμα του λιανεμπορίου


Πώς επηρεάζει το άγχος τον κύκλο περιόδου μου; - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Εγκυμοσύνη / Πώς επηρεάζει το άγχος τον κύκλο περιόδου μου;\nΚαλλιόπη, 19 ετών\nΠώς επηρεάζει το άγχος τον κύκλο περιόδου μου;\nΓεια σας. Είμαι 19 χρονών, πάντα είχα άστατο κύκλο και 14 μέρες πριν ήρθα σε σεξουαλική επαφή με τον σύντροφο μου αλλά μου είπε πως δεν τελείωσε μέσα μου αλλά φοβάμαι πάρα πολύ γιατί έχω 12 μέρες καθυστέρηση. Από την άλλη σκέφτομαι οτι ο λόγος καθυστέρησης είναι το ότι έχω αγχωθεί απίστευτα. Δεν κοιμάμαι καλά και ούτε τρέφομαι καλά. Θέλω να πάρω τεστ αλλά φοβάμαι για το αποτέλεσμα και είδα ένα άρθρο για το χάπι ru 486 το οποίο μπορώ να παραγγείλω απο εξωτερικό αλλά και αυτο με φοβίζει, τι μπορω να κανω;\nΣτο ερώτημα της ανγνώστριας απάντησε ο Παναγιώτης Χριστόπουλος, Μαιευτήρας Χειρουργός Γυναικολόγος\nΑπό τη στιγμή που ο κύκλος σας είναι άστατος, θα έχετε συχνά τέτοια προβλήματα. Το πρώτο πράγμα που πρέπει να γίνει είναι να κάνετε ένα τεστ κύησης, ή μια εξέταση αίματος, για να αποκλείσετε το ενδεχόμενο κύησης. Έτσι, θα είστε πιο ήρεμη και δεν θα επιβαρύνετε με άγχος την «περίοδο» σας ώστε να την καθυστερείτε ακόμα περισσότερο. Αν υπάρχει εγκυμοσύνη, πρέπει να το γνωρίζουμε σχετικά νωρίς για να έχετε το χρόνο να πάρετε τις αποφάσεις σας και να προχωρήσετε ανάλογα με αυτές. Οι καθημερινές συνήθειες (ύπνος, διατροφή κλπ) παίζουν και αυτές σημαντικό ρόλο. Όσο αφορά το χάπι που αναφέρετε, πιστεύω ότι είναι τεράστιο λάθος. Θα σας συμβούλευα να μην προχωρείτε από μόνη σας σε επιπόλαιες αποφάσεις, ενέργειες και θεραπείες που μπορεί να σας οδηγήσουν στα «επείγοντα περιστατικά» κάποιου νοσοκομείου με μεγάλη αιμορραγία, βάζοντας σε κίνδυνο την ίδια σας τη ζωή. Συμπερασματικά, κάντε ένα τεστ για να αποκλείσετε την εγκυμοσύνη και κανονίστε ένα ραντεβού με γυναικολόγο για να μιλήσετε για αντισύλληψη και να δείτε γιατί είναι άστατος ο κύκλος σας.


Όπου Τσίπρας και ο….Χάϊδος από πίσω! - trikalaIN\nΗ «σκιά» του Προέδρου του ΣΥΡΙΖΑ Αλέξη Τσίπρα έγινε στην κυριολεξία ο Τρικαλινός Περιφερειακός Σύμβουλος και στέλεχος του κόμματος Γιάννης Χάϊδος, κατά την επίσκεψη του αρχηγού της αξιωματικής αντιπολίτευσης στις πληγείσες από τον σεισμό περιοχές της Θεσσαλίας. Ήταν διαρκώς από πίσω του και μπορεί να στάθηκε διακριτικά μεν, αλλά η παρουσία του δίπλα στον Τσίπρα σχολιάστηκε θετικά.\nΗ αλήθεια είναι ότι ο Χάϊδος βρέθηκε παντού αυτές τις μέρες, κάνοντας έντονη την παρουσία του στο Ζάρκο και την ευρύτερη περιοχή της Φαρκαδόνας, έχοντας επαφές με τους σεισμοπλήκτους, αλλά και υπηρεσιακούς παράγοντες και τεχνικά συνεργεία.\nΠότε πλάι στον Τσίπρα και πότε με το τοπικό κλιμάκιο του ΣΥΡΙΖΑ, ο Γιάννης Χάϊδος κατάφερε σ΄αυτές τις δύσκολες ανθρώπινες στιγμές, να δώσει όχι απλά το στίγμα του ότι είναι κι αυτός εκεί, αλλά ότι πλέον είναι ένα στέλεχος του ΣΥΡΙΖΑ Τρικάλων που ξεχωρίζει για την δράση του και κατεβαίνει με αξιώσεις στην επόμενη εκλογική αναμέτρηση, αφού φεύγοντας από το ΚΙΝΑΛ μπήκε δυναμικά στο δυναμικό του ΣΥΡΙΖΑ και όπως όλα δείχνουν θα είναι στο ψηφοδέλτιο του κόμματος στα Τρίκαλα, διεκδικώντας την θέση του Βουλευτή.\nΆρα η παρουσία του πίσω από τον Τσίπρα, μόνο τυχαία δεν μπορεί να θεωρηθεί!


ΝΕΕΣ ΑΝΑΚΟΙΝΩΣΕΙΣ ΚΑΙ ΣΧΕΔΙΑΣΜΟΙ ΓΙΑ ΕΠΙΣΤΡΕΠΤΕΕΣ ΠΡΟΚΑΤΑΒΟΛΕΣ - e-Grevena Portal\nΝΕΕΣ ΑΝΑΚΟΙΝΩΣΕΙΣ ΚΑΙ ΣΧΕΔΙΑΣΜΟΙ ΓΙΑ ΕΠΙΣΤΡΕΠΤΕΕΣ ΠΡΟΚΑΤΑΒΟΛΕΣ\n18 Φεβρουαρίου, 2021 Οικονομία\nΑγαπητοί Συνάδελφοι και Επιχειρηματίες,\nΠολλάκις έχει αποδειχθεί ότι η εγκυρότητα των πληροφοριών μας έχει μέγιστη πανελλαδική απήχηση, διότι έχει αποδειχθεί ότι το ΠΑΝ.Σ.Ε.Κ.Τ.Ε. πρωτοστατεί, ως μοναδικός και έγκυρος φορέας ενημέρωσης και ΕΙΔΙΚΑ στον φορέα Εστίασης και Διασκέδασης.\nΗ σημερινή ενημέρωση και η οποία ενδιαφέρει οποιονδήποτε ΕΠΙΧΕΙΡΗΜΑΤΙΑ και ΕΠΑΓΓΕΛΜΑΤΙΑ ΑΦΟΡΑ τις 6η – 7η και ίσως και 8η ΕΠΙΣΤΡΕΠΤΕΕΣ ΠΡΟΚΑΤΑΒΟΛΕΣ. Ήδη ο 6ος κύκλος έχει ξεκινήσει και κλείνει την 22η Φεβρουαρίου. Μετά την επεξεργασία των στοιχείων της επιχείρησης της πρώτης μέρας του Μαρτίου θα ξεκινήσουν οι πρώτες πληρωμές. Τον Απρίλιο μήνα ήδη θα κλείσει και ο 7ος κύκλος Επιστρεπτέας Προκαταβολής, ο οποίος θα είναι και επαυξημένος από τον 6ο κύκλο. Ο 7ος κύκλος θα στηριχτεί στο πρώτο τρίμηνο του 2021.\nΣχετικά με τον 8ο κύκλο Επιστρεπτέας Προκαταβολής θα προταθεί ΜΟΝΟ αν υπάρξει νέα παράταση των σκληρών περιοριστικών μέτρων.\nΕυνόητο λοιπόν είναι, ότι η επιδότηση των παγίων δαπανών, θα ανοίξει εφόσον έχουν ολοκληρωθεί όλοι οι κύκλοι επιστρεπτέων προκαταβολών.\n13 νέα κρούσματα στην Κοζάνη και 1 Καστοριά-Κανένα στα Γρεβενά-755 Πανελλαδικά


The Catwalk Project - The students Fashion Show powered by Alexander College\nΠολίτης, 25/06/2019 (τελευταία ενημέρωση 9:52)\nΈνα φαντασμαγορικό show επίδειξης μόδας, που έχει πλέον γίνει θεσμός για τα καλλιτεχνικά δρώμενα της Λάρνακας, διοργανώθηκε και φέτος από το εκπαιδευτικό ίδρυμα Alexander College, το “The Catwalk Project 2019”.\nΣε ένα από τα πιο όμορφα σημεία της Λάρνακας, στο παραλιακό μέτωπο Μακένζι, και σε ένα εντυπωσιακά διαμορφωμένο catwalk, οι φοιτητές του κλάδου Μόδας παρουσίασαν τις συλλογές τους, ως άρτιοι επαγγελματίες.\nΓια τη διεκπεραίωση και γενικότερη επιμέλεια του fashion show, εργάστηκαν οι τελειόφοιτοι του κλάδου Μόδας, υπό την καθοδήγηση του υπεύθυνου καθηγητή Μόδας Παντελή Παντελή, καθώς και των καθηγητών τους Senior Textile Lecturer Μαριάννα Πέγκα και Menswear Designer Kristo Avraam.\nΤην παρουσίαση της βραδιάς έκανε η δημοσιογράφος και παρουσιάστρια Γωγώ Αλεξανδρινού, που με την καλύτερη διάθεσή της ξεσήκωνε το κοινό που έδινε στα μοντέλα και τους δημιουργούς, το πιο δυνατό τους χειροκρότημα.\nΠολλοί designers, celebrities, fashionistas, fashion bloggers και πολλοί άλλοι επαγγελματίες του χώρου της μόδας ήταν εκεί για να στηρίξουν τους νέους fashion designers σ’ αυτό το πολύ σημαντικό πρώτο τους επαγγελματικό βήμα.\nΓια ακόμα μια χρονιά, το ακαδημαϊκό ίδρυμα Alexander College, θέλησε και τα κατάφερε να αποδείξει ότι για να οδηγηθείς στην επιτυχία σε οποιονδήποτε τομέα της ζωής είναι απαραίτητη η έμπνευση και τα συνεχή κίνητρα!\nΗ νέα Bentley Continental GT V8 προσφέρει 542 ίππουςH δημοκρατία σε παρακμή – Τι κατέδειξε παγκόσμια έρευνα


Γιάννης Μπέζος: «Με ενοχλεί που είναι στο στόχαστρο κάποιοι και ότι οι υπόλοιποι είναι άγιοι» | NEWS2U\nΑρχική Showbiz Γιάννης Μπέζος: «Με ενοχλεί που είναι στο στόχαστρο κάποιοι και ότι οι...\nΟ Γιάννης Μπέζος, σε μια συνέντευξη εφ’ όλης της ύλης, μίλησε και για τις καταγγελίες περί σεξουαλικής παρενόχλησης που έχουν προκύψει στον χώρο του θεάματος\nΟ γνωστός ηθοποιός Γιάννης Μπέζος μίλησε «έξω από τα δόντια» στο περιοδικό «Τηλέραμα», μεταξύ άλλων και για όσα ακούγονται τον τελευταίο καιρό.\nΠαρατηρούμε άνθηση της μυθοπλασίας αλλά και των ριάλιτι. Μπορούν τελικά αυτά τα δύο είδη να συνυπάρξουν;\n«Το 15% στην παγκόσμια τηλεόραση είναι ένα πολύ καλό νούμερο! Όταν υπάρχει κανονική τηλεόραση, με πλήρες και ποικίλο πρόγραμμα, το 15% είναι ένα φυσιολογικό νούμερο. Αυτά τα νούμερα του τύπου 35-40% που κάναμε τόσα χρόνια όλοι μας είναι τριτοκοσμικά, ακριβώς επειδή ήταν λίγοι οι σταθμοί. Είναι τρελά πράγματα να βλέπεις μια εκπομπή να κάνει 50-60%. Οι “Άγριες Μέλισσες” είναι στον χώρο της εξαίρεσης, γιατί είναι μια περσινή σειρά, είναι μια μυθοπλασία που έλειπε κ.λπ.».\nΣας χαρακτηρίζει η ειλικρίνεια, ότι δεν χαϊδεύετε αυτιά. Μπορεί αυτό το στοιχείο του χαρακτήρα σας να έχει βγάλει προς τα έξω μια λανθασμένη σας εικόνα, είτε προς τους συναδέλφους είτε προς το κοινό;\n«Με ενοχλεί πάρα πολύ που είναι στο στόχαστρο κάποιοι άνθρωποι, δικαιολογημένα, και ότι οι υπόλοιποι είναι άγιοι! Δεν είναι ακριβώς έτσι… Νομίζω ότι πρέπει να κάνουμε όλοι την αυτοκριτική μας ως ένα σημείο. Δεν μιλάω για τις εξαιρέσεις με τις καταγγελίες. Αυτά έχουν πάρει τον δρόμο τους, έχουν καταγγελθεί, ορισμένα έχουν αποδειχτεί, άλλα μένει να αποδειχτούν… Γενικότερα, επειδή ακούω πάρα πολλούς να μιλάνε και επειδή σε αυτόν τον χώρο λίγο – πολύ γνωριζόμαστε, ε, δεν είναι και οι πιο άγιοι άνθρωποι όλοι, δεν είμαστε τόσο άγιοι! Μη λέμε μεγάλες κουβέντες, ανεξαρτήτως ηλικίας.\nΠρέπει κάθε φορά να σκεφτόμαστε πριν μιλήσουμε και πριν ενεργήσουμε στον χώρο που εργαζόμαστε. Να δούμε τη δουλειά μας σοβαρά και να καταλάβουμε ότι αυτή η δουλειά έχει σκοπό τη χαρά και όχι την κλοτσοπατινάδα και την γκρίνια! Όλα αυτά είναι ένα παιχνίδι της εξουσίας. Αυτό δεν σημαίνει πως θα καταργήσουμε την ιεραρχία. Άλλο όμως κρατάω την ιεραρχία και άλλο εκμεταλλεύομαι τη θέση μου. Καλό θα ήταν σιγά σιγά να πέφτουν οι τόνοι και να κρατάμε την ουσία. Γιατί, αν δεν την κρατήσουμε, θα είμαστε καταδικασμένοι να τα ξαναζήσουμε αυτά».\nΠροηγούμενο άρθροΣκουρολιάκος κατά Μενδώνη: «Δεν διόρισα εγώ τον Λιγνάδη στο Εθνικό Θέατρο»\nΕπόμενο άρθροΣάντσεθ: Καταδίκασε «κάθε μορφή βίας» μετά τις διαδηλώσεις που προκάλεσε η φυλάκιση ράπερ


ΙΣΤΟΡΙΚΑ ΘΕΜΑΤΑ: Η ΣΗΜΑΝΤΙΚΟΤΕΡΗ ΝΙΚΗ ΤΟΥ ΜΕΓΑΛΕΞΑΝΔΡΟΥ\nΗ ΣΗΜΑΝΤΙΚΟΤΕΡΗ ΝΙΚΗ ΤΟΥ ΜΕΓΑΛΕΞΑΝΔΡΟΥ\nΤο έτος 334 π.Χ ο νεαρός βασιλιάς της Μακεδονίας και αρχιστράτηγος των Ελλήνων Αλέξανδρος ο Γ’ του Φιλίππου εισέβαλε στα εδάφη της υπερδύναμης της εποχής, της Περσικής Αυτοκρατορίας. Με στρατό που δεν ξεπερνούσε τις σαράντα χιλιάδες άντρες ξεκίνησε μια εκστρατεία γνωρίζοντας πως θα αντιμετωπίσει πολλαπλάσιες στρατιές και απόρθητες πόλεις-φρούρια. Έχοντας όμως εμπιστοσύνη στην εκπαίδευση και το φρόνημα των αντρών του, την ικανότητα των επιτελών του, αλλά και στις προσωπικές του ηγετικές ικανότητες ξεκίνησε να εκδικηθεί τα δεινά που είχαν υποστεί οι Έλληνες από τους Πέρσες ηγεμόνες αλλά και για να εξαλείψει οποιαδήποτε μελλοντική εχθρική ενέργεια των εξ’ανατολής εχθρών του Ελληνισμού.\nΚαι η πεποίθηση του για την επιτυχία του εγχειρήματος του δεν άργησε να φανεί ορθή καθώς η εύκολη επικράτηση του στη μάχη του Γρανικού ποταμού (334 π.Χ.) αλλά και η άνευ μάχης παράδοση των περισσότερων πόλεων της Μικράς Ασίας (εκτός της Αλικαρνασσού όπου υπήρχε αρχηγείο του Περσικού στόλου), τον έκανε κύριο μια περιοχής πολύ μεγαλύτερης από όση είχε ονειρευτεί ακόμη και ο φιλόδοξος πατέρας του Φίλιππος ο Β’. Οι εύκολη κατάκτηση της Μικρασίας κινητοποίησε τον Πέρση Βασιλιά Δαρείος Γ’ Κοδομανό που συγκέντρωσε μια πανστρατιά 300 χιλιάδων αντρών και ξεκίνησε ο ίδιος προσωπικά επικεφαλής για να «τιμωρήσει» τον εισβολέα. Ο Μεγάλος Βασιλιάς δεν άκουσε τις συμβουλές των στρατηγών του να περιμένει τον Έλληνα στρατηλάτη στη Συρία και τις μεγάλες πεδιάδες της όπου το αριθμητικό του πλεονέκτημα θα του εξασφάλιζε τη νίκη, αλλά εισχώρησε στη Κιλικία με σκοπό να αντιμετωπίσει τον Αλέξανδρο το συντομότερο. Στην αποφασιστική, για το μέλλον ολόκληρης της Ανατολίας, μάχη της Ισσού (333 π.Χ.) ο Ελληνικός στρατός συνέτριψε τον Περσικό και ουσιαστικά τον αφάνισε! Το μέγεθος της πανωλεθρίας των Περσών ήταν τέτοιο που οι περισσότεροι στρατιώτες που διέφυγαν, πέθαναν από στερήσεις στο δρόμο επιστροφής στη πατρίδα τους. Ο ίδιος ο Δαρείος γλίτωσε τη τελευταία στιγμή αφήνοντας στα χέρια των Μακεδόνων την οικογένεια του (οι Πέρσες είχαν ως έθιμο, οι βασιλιάδες τους να παίρνουν και τις οικογένειες τους μαζί στις εκστρατείες)!\nΜετά την εύκολη κατάκτηση της Ιωνίας, Λυκίας, Παφλαγονίας, Κιλικίας και άλλων περιοχών που απαρτίζουν τη σημερινή Τουρκία και τη πλήρη αποδιοργάνωση του Περσικού στρατού, ο Μέγας Αλέξανδρος είχε να αντιμετωπίσει ένα δίλλημα: Περαιτέρω προέλαση ανατολικά στη καρδιά της Μεσοποταμίας ή στροφή προς τα νότια για τη κατάκτηση Φοινίκης, Παλαιστίνης και Αιγύπτου για τη καταστροφή των βάσεων (άρα και του ίδιου) του επίφοβου Περσικού ναυτικού;\nΣτη περίπτωση της προέλασης στη Μεσοποταμία του δινόταν η ευκαιρία να αποτελειώσει τον Δαρείο πριν προλάβει και αναδιοργανωθεί αλλά άφηνε εκτεθειμένα τα νώτα του σε αντεπίθεση του Περσικού ναυτικού στη νότια Ελλάδα με την υποκίνηση κάποιας εξέγερσης, ενώ στη περίπτωση της προέλασης νότια εξάλειφε τον κίνδυνο του ναυτικού των Περσών αλλά έδινε πολύ χρόνο στους αντιπάλους τους να συγκεντρώσουν ακόμη μία πανστρατιά για να τον αντιμετωπίσουν προασπίζοντας τη Μεσοποταμία.\nΟ Μέγας Αλέξανδρος έπραξε όπως ακριβώς και στο παρελθόν καλύπτοντας τα νώτα του. Όπως επέβαλλε την ειρήνη στη νότια Ελλάδα, πέρασε πολεμώντας μέχρι και τον ποταμό Ίστρο (Δούναβη) και έκανε ειρήνη με τους Γαλάτες που είχαν εισβάλει στα βορειοδυτικά της χερσονήσου του Αίμου για να εξασφαλίσει τα νώτα του καθυστερώντας την εκστρατεία του στην Ασία, έτσι και τώρα αποφάσισε να εξαλείψει τον κίνδυνο του Περσικού ναυτικού, καταλαμβάνοντας όλες τις βάσεις του, καθιστώντας έτσι την ανατολική Μεσόγειο μια Ελληνική λίμνη. Η πρώτη πόλη λιμάνι-φρούριο των Περσών ήταν η ηγέτιδα πόλη των Φοινίκων στην Ανατολή, η Τύρος. Μια επική αναμέτρηση ξεκινούσε!\nΗ Τύρος ήταν μία πόλη νησί, 750 περίπου μέτρα μακριά από την ακτή, απόρθητη τόσο από τη στεριά όσο και από τη θάλασσα. Το ισχυρό ναυτικό της αλλά και τα υψηλά της τείχη, κυρίως από την ανατολική πλευρά προς τη στεριά δηλαδή, την έκαναν θεωρητικά αδύνατον να καταληφθεί εξ εφόδου. Ο Αλέξανδρος ως ευφυής πολιτικός ήθελε να αξιοποιήσει διπλωματικά τον θρίαμβο του επί του Δαρείου, προσπαθώντας να πείσει μέσω της απειλής χρήσης βίας τους άρχοντες της Φοινικικής πόλης. Απέστειλε πρεσβεία στην Τύρο ζητώντας συμμαχία με τον όρο ο ίδιος ο Αλέξανδρος να εισέλθει στην πόλη και να προσφέρει θυσία στον Ηρακλή. Αυτό σήμαινε αυτόματα και την υποτέλεια της Τύρου καθώς μόνο ο βασιλιάς της Τύρου είχε αυτό το δικαίωμα. Ούτε ο Πέρσης Μεγάλος Βασιλιάς δεν είχε ποτέ προσφέρει θυσία σε αυτό το ιερό! Οι Τύριοι βρήκαν προσβλητικό το αίτημα των Μακεδόνων και σκότωσαν τους κομιστές της πρότασης εξοργίζοντας τον Αλέξανδρο. Το ζήτημα θα λυνόταν με τη βοήθεια των όπλων, των πλοίων αλλά και των μηχανικών της εποχής.\nΟ Μέγας Αλέξανδρος έστησε το στρατόπεδο του στην ακτή απέναντι της Τύρου και ξεκίνησε τη κατασκευή προσχώσεων ώστε να δημιουργήσει έναν σταθερό άξονα γης και να επιτεθεί στο τείχος της Τύρου από εκεί. Με αρκετά υλικά από τις γύρω πόλεις αλλά και ξυλεία από το όρος του Αντιλιβάνου και τις ιδιοφυείς πρακτικές των μηχανικών του, ο στρατός εργαζόταν πυρετωδώς νυχθημερόν στη κατασκευή των προσχώσεων. Οι Τύριοι θορυβημένοι έστελναν ελαφρά πλοία με τοξότες και προκαλούσαν τεράστιές απώλειες στους εργάτες αλλά αυτό δεν ήταν αρκετό. Με αρκετά αντίμετρα των Ελλήνων κατά των τοξοτών, τα έργα γεφύρωσης της θαλάσσιας περιοχής προχωρούσαν με γοργούς ρυθμούς. Τότε οι ναύαρχοι της Τύρου εφάρμοσαν τη παλιά τακτική των πυρπολικών. Έστειλαν σκάφη γεμάτα εμπρηστικά και εύφλεκτα υλικά και ουσιαστικά ανατίναξαν τη τεχνητή γέφυρα αλλά και τα όνειρα του Μακεδόνα στρατηλάτη, τουλάχιστον προσωρινά.\nΣε εκείνο το σημείο ο βασιλιάς της Κύπρου αποφάσισε να εγκαταλείψει τη πολιτική της ουδετερότητας και στήριξε έμπρακτα τον Αλέξανδρο στέλνοντας το σύνολο του στόλου του για το ναυτικό αποκλεισμό της Τύρου. Η Κύπρος στάθηκε δίπλα στον Μακεδόνα βασιλιά περισσότερο από ότι η νότια Ελλάδα. Στις νέες ναυτικές δυνάμεις του Αλέξανδρου προστέθηκαν αυτές ορισμένων πόλεων τις περιοχής που έσπευσαν να δηλώσουν υποταγή αναγνωρίζοντας έτσι τη νέα γεωστρατηγική κατάσταση στη περιοχή, δηλαδή την ενδεχόμενη Ελληνική κυριαρχία. Ο Αλέξανδρος προκάλεσε τον στόλο της Τύρου σε ναυμαχία που έληξε άδοξα, με την υποχώρηση του Φοινικικού στόλου και τη βύθιση τριών μόλις πλοίων του. Οι Τύριοι έχασαν πλέον τη ναυτική υπεροπλία τους και η μόνη αποστολή που είχαν πλέον τα πολεμικά τους πλοία ήταν να προστατεύουν τα δύο λιμάνια της πόλης. Ο Έλληνας βασιλιάς αποφάσισε να ξεκινήσει την εκ νέου κατασκευή προσχώσεων αυτή τη φορά όχι κάθετα στο νησί αλλά να ξεκινήσουν οι εργασίες νοτιότερα και να προχωράει το έργο διαγώνια. Με αυτό τον τρόπο η κατασκευή δεν ήταν κάθετα στα θαλάσσια ρεύματα και ένα νέο πυρπολικό που θα ξεγλιστρούσε από το ναυτικό αποκλεισμό της πόλης, δε θα μπορούσε να την εμβολίσει εύκολα. Επιπρόσθετα οι μηχανικοί του Αλεξάνδρου χρησιμοποίησαν τα πλοία για να φτιάξουν θαλάσσιες πολιορκητικές μηχανές! Καταπέλτες αλλά και πολιορκητικοί πύργοι στήθηκαν με επιδεξιότητα επάνω στη θάλασσα και οι μάχες συνεχίστηκαν με σφοδρότητα αλλά και με αρκετά τεχνάσματα από μέρους και των δύο αντιμαχόμενων.\nΟι κάτοικοι της Τύρου κατασκεύαζαν πρόσθετες οχυρώσεις κατά τη διάρκεια των μαχών και επισκεύαζαν τα τείχη που είχαν υποστεί ζημιές. Επιπλέον κάλυπταν μεγάλο μέρος των τειχών με δέρματα αλλά και ότι μαλακό έβρισκαν ώστε να απορροφούνται οι κραδασμοί από τον βομβαρδισμό των καταπελτών των πολιορκητών. Ένα τέχνασμα τους όμως ξεχωρίζει καθώς αποτέλεσε μια αποτελεσματική εφαρμογή υποβρύχιων καταστροφών. Τα βράδια έστελναν τους πιο επιδέξιους κολυμβητές και δύτες τους να φτάνουν αθόρυβα στα αγκυροβολημένα πλοία/πολιορκητικές μηχανές, και να κόβουν τα σχοινιά από τις άγκυρες! Έτσι τα πλοία παρασυρόταν από τα θαλάσσια ρεύματα και έχαναν τον στόχο τους, ενώ αρκετές φορές πλοία συγκρούστηκαν μεταξύ τους. Ο μεγαλοφυής όμως Μακεδόνας στρατηλάτης βρήκε γρήγορα αντίμετρο και διέταξε να αντικατασταθούν όλα τα σχοινιά στις άγκυρες με αλυσίδες, ενώ ενίσχυσε τη φρουρά των πλοίων κατά τη διάρκεια της νύχτας. Οι ευρηματικοί στρατηγοί της Τύρου είχαν βρει αυτή τη φορά έναν πιο αποφασισμένο αλλά και ικανότερο στρατιωτικό διοικητή απέναντι τους!\nΤέλη Ιουλίου του 332 π.Χ., μετά από οκτώ σχεδόν μήνες πολιορκίας, ο Αλέξανδρος έδωσε το σύνθημα για τη τελική έφοδο για τη κατάληψη της πόλης. Μετά από δύο παραπλανητικές επιθέσεις τόσο από το προγεφύρωμα όσο και από τη βόρεια πλευρά του θαλάσσιου τείχους, η κύρια επίθεση στο νότιο θαλάσσιο τείχος απέφερε καρπούς. Οι υπασπιστές υπό τον Άδμητο που σκοτώθηκε κατά τη διάρκεια της επίθεσης, επέδραμαν πρώτοι κατά του ρήγματος του τείχους που δημιουργήθηκε μετά τη σφοδρή επίθεση των καταπελτών. Ακολούθησε η φάλαγγα του Κρατερού που κατενίκησε οποιαδήποτε άμυνα και αν προέταξαν οι κάτοικοι της Τύρου. Οκτώ χιλιάδες Τύριοι πολεμιστές σκοτώθηκαν κατά την τελική έφοδο των Μακεδόνων και περίπου τριάντα χιλιάδες κάτοικοι πουλήθηκαν ως δούλοι. Μόλις δύο χιλιάδες παρέμειναν στην άλλοτε ισχυρή πόλη που πέρασε πλέον στο παρασκήνιο της Ιστορίας. Η εκδίκηση του Μεγάλου Αλεξάνδρου για τη σφαγή των αγγελιοφόρων του καθώς και για την εκτέλεση ανεξαιρέτως όλων των Μακεδόνων που έπιαναν αιχμάλωτοι οι Τύριοι ήταν παραδειγματική και πολύ σκληρή. Ενώ συγχωρούσε και δεν έβλαπτε τις πόλεις που δήλωναν υποταγή, τιμωρούσε τις πόλεις που όχι μόνο αντιστεκόταν αλλά παρέβαιναν τους άγραφους νόμους του πολέμου.\nΗ πτώση της Τύρου άνοιξε τον δρόμο για ολόκληρη τη Φοινίκη, τη Παλαιστίνη και μετά την Αίγυπτο. Μόνο η πόλη της Γάζας αντέταξε σθεναρή άμυνα δύο περίπου εβδομάδων αλλά δε μπόρεσε να ανακόψει τη θυελλώδη πορεία του Βασιλιά της Μακεδονίας και του στρατού του. Η ανατολική Μεσόγειος ήταν πλέον μια ελληνική λίμνη παρά τη μικρή αντεπίθεση που πρόλαβαν και έκαναν η Πέρσες ναύαρχοι με την υποκίνηση ανταρσίας στη νότια Ελλάδα. Μια ανταρσία που κατέστειλε με επιτυχία το αντιβασιλιάς Αντίπατρος στη μάχη της Μεγαλόπολης στη Πελοπόννησο. Με τα νώτα του καλυμμένα αλλά και τον απρόσκοπτο ανεφοδιασμό του, ο Αλέξανδρος ήταν ελεύθερος να επιχειρήσει να συναντήσει το πεπρωμένο του, τη κατάκτηση δηλαδή της Περσίας.\nΑναρτήθηκε από Nikos Topouzis στις 11:35 π.μ.\nΕτικέτες Αλέξανδρος Γαυγάμηλα Μεγαλέξανδρος Μακεδονία Ελλάδα Περσία Δαρείος, Κύπρος, Τύρος, Φοινίκη\nΑνώνυμος 31 Οκτωβρίου 2012 - 10:29 π.μ.


Χουλτ: «Δώσαμε το 110% με εξαίρεση το πρώτο 15λεπτο...» - AEKPASSION\nΑρχική / ΕΥΡΩΠΗ | ΠΟΔΟΣΦΑΙΡΟ / Χουλτ: «Δώσαμε το 110% με εξαίρεση το πρώτο 15λεπτο…»\nadmin 3 Οκτωβρίου 2018\tΕΥΡΩΠΗ | ΠΟΔΟΣΦΑΙΡΟ, ΠΟΔΟΣΦΑΙΡΟ Αφήστε ένα σχόλιο\nΟ Νίκλας Χουλτ έκανε εξαιρετική εμφάνιση απέναντι στη Μπενφίκα, η οποία δυστυχώς δεν συνοδεύτηκε με θετικό αποτέλεσμα.\nΔιαβάστε τι δήλωσε στην κάμερα της Cosmote TV:\n«Κάναμε τα πάντα, δώσαμε το 110% των δυνάμεών μας, αν εξαιρέσουμε το πρώτο 15λεπτο. Από εκεί και πέρα ήταν καθαρά ατυχία. Το παιχνίδι τελείωσε με ήττα 2-3 και δεν μπορούμε να πούμε πως κάναμε ένα καλό παιχνίδι τελικά».\nΓια το αν υπήρχε έλλειψη συγκέντρωσης στο ξεκίνημα:\n«Δεν ήταν έλλειψη συγκέντρωσης, υπήρχε ένα περίεργο συναίσθημα, προσπαθήσαμε να δημιουργήσουμε αλλά δεχτήκαμε δύο γκολ. Στη συνέχεια κάναμε 10 ευκαιρίες σημειώσαμε δύο γκολ, η Μπενφίκα έκανε 4-5 ευκαιρίες κι έβαλε ένα γκολ. Έτσι είναι το ποδόσφαιρο, αυτό είναι το Champions League».\n«Είμαι χαρούμενος με την απόδοσή μου, έφτασε πολλές φορές η μπάλα στα πόδια μου. Είχα καλή συνεργασία με τον Μάνταλο, είχαμε συζητήσει πως πρέπει να πλαγιοκοπήσουμε. Το κάναμε καλά».\nΓια το μάθημα που πήρε η ΑΕΚ από αυτό το παιχνίδι:\n«Είναι το ίδιο μάθημα που πήραμε μετά το παιχνίδι με τον Άγιαξ. Αντιληφθήκαμε πως πρέπει να είσαι συγκεντρωμένος καθ’ όλη την διάρκεια της αναμέτρησης. Το αντιληφθήκαμε τότε, το αντιληφθήκαμε και τώρα».\nΕτικέτεςΑΕΚ - Μπενφίκα Νίκλας Χούλτ\nΠροηγούμενο Η «συγγνώμη» του Κλωναρίδη στον Γιακουμάκη\nΕπόμενο Θλάση ο Πόνσε, χάνει Ολυμπιακό!\nΟ τερματοφύλακας του ΠΑΟΚ μίλησε για το ματς της Κυριακής με την ΑΕΚ στην Τούμπα. …


LADORGHINI Race Media: Thompson: "Θα σας εκπλήξουμε"\nThompson: "Θα σας εκπλήξουμε"\nΟ James Thompson και η LADA επιστρέφουν. Το αγγλο-ρωσικό δίδυμο συμφώνησε αυτές τις μέρες για τη συνέχιση της συνεργασίας που είχαν το 2009, η οποία έφερε στην Imola τους πρώτους βαθμούς στο Παγκόσμιο Πρωτάθλημα για τη LADA. Καταρχήν, για το 2012, προτεραιότητα έχει η εξέλιξη του LADA Granta. Από το επόμενο έτος αναμένονται οι πρώτες επιτυχίες.\nΟ Thompson δείχνει πολύ σίγουρος ότι αυτό θα πετύχει: Νομίζω ότι θα εκπλήξει μερικούς ανθρώπους - ειδικά από το 2013, λέει στο Autosport ο 37χρονος. Την επόμενη σεζόν, ο Thompson θα είναι επίσης σε θέση να συνεργαστεί ξανά με τον πρώην race engineer του Marco Calovolo, που προς το παρόν είναι σε σύμβαση με την Proteam. Το δίδυμο έχει ήδη συναντηθεί φέτος.\nΟ Marco θα συμμετέχει στα τεστ και στην εξέλιξη του αυτοκινήτου, λέει ο Thompson. Ωστόσο στους αγώνες ο Ιταλός πρέπει να πληροί τις υποχρεώσεις του με την Proteam, πριν ανοίξει ένα νέο κεφάλαιο, με τον Thompson και τη LADA από το 2013. Αξίζει να σημειωθεί ότι οι Thompson και Calovolo όχι μόνο έφεραν τους πρώτους βαθμούς για τους Ρώσους, αλλά και την πρώτη νίκη για τη Honda στο WTCC.\nΚαλός οιωνός; Μόνο ο χρόνος θα το δείξει. Οι φίλοι του Παγκοσμίου Πρωταθλήματος Αυτοκινήτων Τουρισμού ανυπομονούν για τον Thompson και την επιστροφή του: Σε μια έρευνα που πραγματοποιήθηκε από το Motorsport-Total.com, μόλις το 6% περιμένουν οτι η συνεργασία θα αποτύχει και 8% θέλουν πρώτα να περιμένουν και θα δούνε. Η συντριπτική πλειοψηφία, όμως, ανυπομονούν για τον Thompson και το deal του.\n30% πιστεύουν ότι θα κρατήσει, διότι ο Βρετανός μπορεί να κάνει τη ρωσική ομάδα ανταγωνιστική, ενώ σχεδόν το 20% θα ήθελαν να δούν τον Thompson σε μια διαφορετική μάρκα. 2% ήταν απολύτως απογοητευμένοι από τη δέσμευση του πρώην πρωταθλητή με τη LADA. Για το υπόλοιπο 34% των 200 ψήφων, ωστόσο, είναι σαφώς σε πρώτο πλάνο το γεγονός ότι επιστρέφει και πάλι ο Thompson.


Συνάντηση Δημάρχου Διονύσου με Ν. Χαρδαλιά και Μ. Χρυσοχοίδη για θέματα Πολιτικής Προστασίας - OTA VOICEΣυνάντηση Δημάρχου Διονύσου με Ν. Χαρδαλιά και Μ. Χρυσοχοίδη για θέματα Πολιτικής Προστασίας - OTA VOICE\nΣε νέα διευρυμένη τηλεδιάσκεψη για ζητήματα Πολιτικής Προστασίας συμμετείχε ο Δήμαρχος Διονύσου Γιάννης Καλαφατέλης, με τη συμμετοχή των Υπουργών Πολιτικής Προστασίας και Δημόσιας Τάξης Νίκου Χαρδαλιά και Μιχάλη Χρυσοχοίδη αντίστοιχα, καθώς και Δημάρχων όμορων Δήμων.\nΠαράλληλα ο Δήμαρχος ανέπτυξε τις ιδιαιτερότητες αλλά και τα προβλήματα που αντιμετωπίζει ο Δήμος μετά τη «Μήδεια» σε όλες σχεδόν τις Δημοτικές Κοινότητες ζητώντας την περαιτέρω συνδρομή της Πολιτείας. Ο κ.Χαρδαλιάς από την πλευρά του προανήγγειλε ότι θα κηρυχθούν μέσα στο επόμενο χρονικό διάστημα σε κατάσταση επαπειλούμενης έκτακτης ανάγκης, Δημοτικές Κοινότητες Δήμων που χρήζουν μεγαλύτερης προστασίας και προσοχής συμπεριλαμβανομένου και του Δήμου Διονύσου. Υπογράμμισε επίσης ότι θα υπάρχει συνεχής επιτήρηση από αέρος τις επικίνδυνες ημέρες για την εκδήλωση πυρκαγιάς καθώς και διαθέσιμα ιπτάμενα μέσα, προκειμένου να είναι άμεση η επέμβαση των δυνάμεων της Πυροσβεστικής μέσα σε λίγα λεπτά της ώρας.


Βασίλι Ζάιτσεφ...Μύθος του Χόλυγουντ ή αλήθεια; - newspull\nHome βασιλι ζαιτσεφ ΕΣΣΔ ιστορια ιστορικα Βασίλι Ζάιτσεφ...Μύθος του Χόλυγουντ ή αλήθεια;\nnewspull 9/29/2017 01:24:00 π.μ. βασιλι ζαιτσεφ, ΕΣΣΔ, ιστορια, ιστορικα,\nΟ Βασίλι Ζάιτσεφ\nΟποιαδήποτε εξιστόρηση της επικής μάχης του Στάλινγκραντ δεν θα μπορούσε να αγνοήσει τον Σοβιετικό αρχιλοχία Βασίλι Ιβάνοβιτς Ζάιτσεφ, ο οποίος φόνευσε 242 Γερμανούς αξιωματικούς και οπλίτες, δρώντας ως ελεύθερος σκοπευτής στη «θάλασσα» των ερειπίων της πόλης. Στις 20 Σεπτεμβρίου, έφθασε στο Στάλινγκραντ ένας ελεύθερος σκοπευτής,\nμε το όνομα Βασίλι Ιβάνοβιτς Ζάιτσεφ, ο οποίος είχε εξασκήσει τις σκοπευτικές του ικανότητες, κυνηγώντας ελάφια στα δάση της ιδιαίτερής του πατρίδας, στο Ελινίνσκι, στους πρόποδες των Ουραλίων. Το όνομά του (το οποίο στα ρωσικά σημαίνει λαγός), πολύ σύντομα θα γινόταν συνώνυμο του θρύλου. Τις επόμενες δέκα ημέρες, 40 Γερμανοί έπεσαν νεκροί από τον «λαγό» της 284ης Μεραρχίας Πεζικού. Μέχρι το τέλος Οκτωβρίου, ο αριθμός των Γερμανών αξιωματικών και στρατιωτών, οι οποίοι είχαν πέσει θύματα της θανατηφόρας τέχνης του, έφθασε τους 100. Ο Βασίλι Ζάιτσεφ. Ο Ζάιτσεφ τιμήθηκε με το Παράσημο του Λένιν και η φήμη του, η οποία άρχισε να εξαπλώνεται σε ολόκληρη τη Σοβιετική Ένωση, ώθησε τον διοικητή της 62ης Στρατιάς, στρατηγό Βασίλι Τσουίκοφ, να τον καλέσει σε προσωπική συνέντευξη και να του αναθέσει τον σχηματισμό ενός ανεπίσημου σχολείου ελεύθερων σκοπευτών, μέσα στο Στάλινγκραντ. Οι μαθητευόμενοι υφίσταντο μια ταχύρρυθμη εκπαίδευση δύο ημερών και αμέσως μετά προωθούντο στην πρώτη γραμμή του μετώπου, η οποία απείχε μόλις μερικές εκατοντάδες μέτρα! «Απόφοιτος» της σχολής Ζάιτσεφ ήταν και η δεκαοκτάχρονη Τάνια Τσέρνοβα, η οποία θεωρείτο άριστη σκοπευτής: 80 Γερμανοί δεν κατόρθωσαν να αποφύγουν τα «θανατηφόρα φιλιά» της και ο εκπαιδευτής της, ο Ζάιτσεφ, δεν απέφυγε τα «βέλη» του έρωτά της. Η Τάνια Τσέρνοβα. Παράλληλα με την εκπαίδευση των ελεύθερων σκοπευτών, ο Ζάιτσεφ συνέχιζε τον μοναχικό του πόλεμο, «βελτιώνοντας συνεχώς το σκορ του». Βέβαια, δεν ήταν ο φονικότερος σκοπευτής των Σοβιετικών. Ένας άλλος συνάδελφός του, ο οποίος αποκαλείτο απλώς «Ζικάν», κατείχε τα πρωτεία, έχοντας φονεύσει 224 Γερμανούς ως τις 20 Νοεμβρίου. Αυτό όμως, που έκανε τον Ζάιτσεφ να ξεχωρίζει, ήταν η τεράστια δημοτικότητα, την οποία είχαν λάβει οι εκτελεστικές του ικανότητες από έναν πολιτικό κομισάριο, με την επωνυμία Ντανίλοφ, αρχισυντάκτη της προπαγανδιστικής εφημερίδας «Στην Άμυνα της Πατρίδας μας», η οποία διανεμόταν τότε στο μέτωπο. Οι Γερμανοί θεωρούσαν θέμα τιμής την εξόντωση του Ζάιτσεφ.\nΜε επείγον σήμα, ζητήθηκε από το Βερολίνο να αποσταλεί στο Στάλινγκραντ ο ικανότερος σκοπευτής του Γερμανικού Στρατού και εκείνος ανταποκρίθηκε πρόθυμα, στέλνοντας τον συνταγματάρχη των SS Χάιντς φον Κρούπ Θόρβαλντ, ο οποίος ηγείτο της Σχολής Ελεύθερων Σκοπευτών στο Γκνόσεν και θεωρείτο σε ολόκληρη τη Γερμανία ένας σκοπευτής φαινόμενο (σύμφωνα με ανεπιβεβαίωτες πηγές, ο Γερμανός σκοπευτής ήταν ο ταγματάρχης Κένιγκς). Οι δύο αντίπαλοι επέλεξαν να στήσουν το σκηνικό της μονομαχίας τους κοντά στην πλατεία της «9ης Ιανουαρίου». Ο Ζάιτσεφ επέλεξε μια θέση ανατολικά της πλατείας, απ’ όπου μπορούσε να εποπτεύει τις γερμανικές θέσεις. Αμέσως, άρχισε να μελετά επισταμένα κάθε χαρακτηριστικό του τοπίου, ετοιμάζοντας πρόχειρα σχέδια και απομνημονεύοντας την παραμικρή λεπτομέρεια του σκηνικού. Μαζί του ήταν ο Νικολάι Κουλίκοφ, ως παρατηρητής και ο Ντανίλοφ, ο οποίος επέμενε να καταγράψει κάθε δευτερόλεπτο της θρυλικής αναμέτρησης. Μετά από μερικές ημέρες εκνευριστικής αναμονής, οι τρεις Σοβιετικοί αντιλήφθηκαν την κίνηση ενός γερμανικού κράνους πίσω από έναν τοίχο, σε απόσταση 250 μέτρων. Ήταν απόγευμα και ο ήλιος, ο οποίος έδυε μπροστά τους, καθιστούσε δύσκολο να διακρίνουν σκιές και αντανακλάσεις. Ο Ντανίλοφ, που παρατηρούσε εκείνη τη στιγμή μέσω μιας διόπτρας, αναπήδησε ενθουσιασμένος πάνω από το χαράκωμα, φωνάζοντας: «Τον είδα!». Το αμέσως επόμενο δευτερόλεπτο, ο άτυχος κομισάριος βρισκόταν στην άλλη πλευρά του ορύγματος, με μια βολίδα καρφωμένη στο στήθος του. Οι δύο σκοπευτές μελέτησαν το τραύμα του Ντανίλοφ, ώστε να εξαγάγουν ορισμένα συμπεράσματα για την κατεύθυνση και το ύψος, από το οποίο έβαλλε ο εχθρός. Οπωσδήποτε το κράνος ήταν ένα κλασικό τέχνασμα, κινούμενο από κάποιον βοηθό του Θόρβαλντ. Από τη φορά του τραύματος, ο Ζάιτσεφ αντιλήφθηκε πως ο συνταγματάρχης βρισκόταν χαμηλά, ευθεία μπροστά, σε απόσταση όχι μεγαλύτερη από δέκα μέτρα από τον τοίχο, όπου εμφανίσθηκε το κράνος, ώστε να μπορεί να δίνει προφορικές εντολές στον βοηθό του. Πού ήταν, όμως, κρυμμένος ο περίφημος αντίπαλός του; Ο εντοπισμός του εχθρού Ας αφήσουμε τον Ζάιτσεφ να περιγράψει τις δραματικές εκείνες στιγμές: «Στα αριστερά, βρισκόταν ένα εγκαταλελειμμένο άρμα μάχης και στα δεξιά, υπήρχε ένα πολυβολείο. Πού ήταν; Στο άρμα; Όχι, ένας έμπειρος σκοπευτής δεν θα επέλεγε μια τέτοια θέση. Στο πολυβολείο ίσως; Ούτε εκεί, καθώς η θυρίδα του ήταν κλειστή. Μεταξύ του άρματος και του πολυβολείου υπήρχε ένα κομμάτι στρεβλωμένης χαλύβδινης πλάκας, που σκέπαζε έναν σωρό από χαλάσματα, στο κέντρο της πλατείας. Τοποθέτησα τον εαυτό μου στη θέση του εχθρού και σκέφτηκα ποια θέση θα ήταν η καλύτερη, προφανώς αυτή γιατί βάλλοντας από το εσωτερικό, δεν θα προδιδόταν από τη λάμψη της εκπυρσοκρότησης. Ναι, σίγουρα ήταν εκεί, κάτω από τον σωρό, στη μέση των δύο στρατοπέδων. Σκέφτηκα ότι έπρεπε να σιγουρευτώ. Τοποθέτησα ένα γάντι σε ένα μικρό ξύλο και το σήκωσα. Ακούστηκε ένας πυροβολισμός. Άφησα προσεχτικά το ξύλο στην ίδια θέση, απ’ όπου το είχα σηκώσει και εξέτασα την τρύπα που είχε προκαλέσει η βολίδα στο γάντι. Η φορά της σήμαινε, ότι ο ναζί ήταν κάτω από τη χαλύβδινη πλάκα. «Εδώ είναι η οχιά μας», ψιθύρισε ο Κουλίκοφ. Η αναμονή του ελεύθερου σκοπευτή Ο Ζάιτσεφ περίμενε να νυχτώσει και αμέσως έθεσε σε ενέργεια το σχέδιό του. Φρόντισε να σφηνώσει χαμηλά στο τείχος του χαρακώματος ένα κενό βλήμα όλμου, μέσα από το οποίο θα σκόπευε με το όπλο του. Όταν ξημέρωσε, όλα ήταν έτοιμα. Επειδή περίμενε πως ο παρατηρητικός Θόρβαλντ θα υποψιαζόταν τη χρησιμότητα αυτού του «καλύμματος», διέταξε τον Κουλίκοφ να πυροβολήσει στα τυφλά και αμέσως μετά να σηκώσει το κράνος του πάνω από το χαράκωμα, για να δει, δήθεν, τα αποτελέσματα της βολής του. Αμέσως ακούσθηκε ένας υπόκωφος πυροβολισμός και μια κραυγή του Κουλίκοφ, την οποία θα ζήλευε και ένας έμπειρος ηθοποιός. Ο Ζάιτσεφ πρόλαβε να δει μια φευγαλέα λάμψη μέσα από την κρυψώνα, την οποία είχε υποπτευθεί. Πυροβόλησε και αυτός με τη σειρά του, σκοπεύοντας λίγο υψηλότερα από το σημείο όπου εντόπισε τη λάμψη. Ακολούθησε μια πολύωρη αναμονή. Οι δύο Σοβιετικοί περίμεναν τη νύκτα, μέχρι να τολμήσουν να κινηθούν ως την κρυψώνα του Θόρβαλντ, όπου βρήκαν τον συνταγματάρχη νεκρό. Η βολίδα του Ζάιτσεφ τον είχε κτυπήσει ανάμεσα στα μάτια και του είχε διαλύσει το κρανίο.\nΟ Γερμανός εκπαιδευτής είχε παραβιάσει τον πρώτο κανόνα, τον οποίο δίδασκε στους μαθητές του: «ένας ελεύθερος σκοπευτής, δεν βάλλει ποτέ πολλές φορές από την ίδια θέση». Ο μοιραίος χωρισμός Τις επόμενες ημέρες, ο Ζάιτσεφ συνέχισε το «κυνήγι», μαζί με τη σύντροφό του, Τάνια, μέχρις ότου μια έκρηξη νάρκης στάθηκε η αφορμή να χωρίσουν για πάντα οι δρόμοι τους. Ο Ζάιτσεφ τυφλώθηκε προσωρινά και η Τσέρνοβα τραυματίσθηκε πολύ σοβαρά στο στομάχι. Εξαιτίας της κρισιμότητας της κατάστασής της, μεταφέρθηκε στην άλλη όχθη του Βόλγα, εκτός της πόλης, για να χειρουργηθεί. Μετά την επιτυχημένη επέμβαση, διακομίστηκε σε ένα στρατιωτικό νοσοκομείο της Τασκένδης, ώστε να αναρρώσει. Εκεί έλαβε μια επιστολή από έναν συνάδελφό της, ο οποίος της ανακοίνωνε τον θάνατο του Ζάιτσεφ. Η Τσέρνοβα υπέστη οξεία κατάθλιψη, η οποία δεν της επέτρεψε την έξοδό της από το νοσοκομείο, παρά μετά από πολλούς μήνες. Ο Ζάιτσεφ, μόλις αποθεραπεύθηκε, αναζήτησε τα ίχνη της, αλλά «σκόνταψε» στο χάος της σοβιετικής γραφειοκρατίας. Οι τελευταίες μαρτυρίες, τις οποίες έλαβε, ανέφεραν ότι η Τσέρνοβα ήταν νεκρή. Μετά τον πόλεμο, τιμήθηκε με το παράσημο του Ήρωα της Σοβιετικής Ένωσης. Την πολεμική του προσφορά στην πατρίδα του αποδείκνυαν οι 242 Γερμανοί αξιωματικοί και οπλίτες, οι οποίοι είχαν την ατυχία να εντοπισθούν μέσα από τη διόπτρα του. Το 1969, η Τσέρνοβα ανακάλυψε πως ο παλαιός αγαπημένος της ζούσε στο Κίεβο, εργαζόταν ως διευθυντής σε μια σχολή μηχανικών και είχε νυμφευθεί κάποια άλλη, γεγονός το οποίο όξυνε τον πόνο της. Η κατάληξη αυτή, φυσικά, διαφέρει από το τυπικό ευτυχισμένο τέλος της ταινίας «Εχθρός προ των πυλών» και παρουσίαζε τους δύο εραστές να σμίγουν μετά τον τραυματισμό τους, προφανώς για να ζήσουν την υπόλοιπη ζωή τους μαζί. Για μια ακόμη φορά, μια ιστορική ανακρίβεια του σεναρίου, συγκάλυψε μια τραγωδία.\nO Βασίλι Ζάιτσεφ γεννήθηκε σαν στις 23 Μαρτίου 1915.\nΝίκος Γιαννόπουλος ιστορικός ... πηγη\nΔΙΑΒΑΣΤΕ ΕΠΙΣΗΣ :Η ΜΑΧΗ ΤΟΥ ΣΤΑΛΙΝΓΚΡΑΝΤ\nTags # βασιλι ζαιτσεφ # ΕΣΣΔ # ιστορια # ιστορικα\nΑναρτήθηκε από newspull στις 9/29/2017 01:24:00 π.μ.\nΕτικέτες βασιλι ζαιτσεφ, ΕΣΣΔ, ιστορια, ιστορικα


XAIRETE: Πάσχα παπικό, και Πάσχα ορθόδοξο: Μια σχετική συζήτηση στο facebook.\nΟΧΡΙΣΤΟΣ ΜΕ ΣΕΝΤΟΝΙ ΚΑΙ ΣΗΜΑΙΑ...\nΜΑΛΑΚΙΑΣ ΤΟ ΑΝΑΓΝΩΣΜΑ,\nΤελικά ο Ιησούς πότε αναστήθηκε ;\nΣτο καθολικό Πασχα;\nΣτο ορθόδοξο Πάσχα ;\nΗ και τις δυο φορές ;\nΠΟΤΕ ΒΓΑΙΝΕΙ ΤΟ ΑΓΙΟ ΦΩΣ;\nKostas D. Panayotou\nΚατι μαγκιτες Ελληνες προοδευτικοί.\nΜιληστε μας λιγο για το Σταυρο στη σημαία ρε αλάνια.\nΠΟΙΟ ΣΤΑΥΡΟ ΣΤΗ ΣΗΜΑΙΑ;\nΠοιος τον πείραξε αυτόν τον σταυρό; Κανείς!\nΜόνο η χούντα έβγαλε τον σταυρό από το κοντάρι, διότι ήταν χριστιανικός ανισοσκελής σταυρός, και τον αντικατέστησε με μια μπαλίτσα. Αυτόν στο πανί, τον ισοσκελή, τον αρχαιοελληνικό, τον άφησαν διότι ήταν και καλοί μασόνοι επίσης!\nΤι ερώτηση. Εννοείτε στο ορθόδοξο Πάσχα. Θέλει και ρώτημα;\nΚαι πώς αναστήθηκε στο ορθόδοξο Πάσχα; Έτσι όπως τον δείχνουν στις αγιογραφίες; Τυλιγμένος με ένα άσπρο σεντόνι (σαν τον Λαμπρό Κωνσταντάρα, στο φιλμ «η βίλα των οργιών) και κρατώντας μια σημαία σαν πρόσκοπος; Χα!\nΤώρα τόσες λεπτομέρειες δε γνωρίζω. Δεν υπάρχει κανείς πιο σχετικός να μας ενημερώσει;\nτο σίγουρο είναι ότι δε μπορεί να αναστήθηκε στο καθολικό Πάσχα.\nΑφού ως γνωστόν εμείς οι Έλληνες πάντα έχουμε δίκιο. Άρα. ..\nΟι καθολικοί Ρωμαίοι που τον Σταύρωσαν ,τώρα γιορτάζουν την Ανάστασή του.\nΟρθόδοξοι, δεν είναι μόνο οι έλληνες. Και ο χριστιανισμός, ήρθε στην Ελλάδα από τον απόστολο Παύλο, τότε που εδώ ήμασταν ειδωλολάτρες.\nΟύτε παπικοί είναι μόνο οι ιταλοί! Και εκείνοι –στην αρχαία Ρώμη γνώρισαν τον χριστιανισμό την εποχή του Παύλου, ο οποίος μάλιστα έγραψε και την ομώνυμη προς αυτούς επιστολή, την επιστολή της καινής διαθήκης την γνωστή και ως προς ρωμαίους επιστολή.\nΚαι μιλάμε για χριστιανισμό πριν από το σχίσμα, πριν να γίνουν αιρετικοί οι οπαδοί του πάπα.\nΈτσι, η ορθόδοξη εκκλησία (αυτή με έδρα το βυζάντιο), αυτή που κράτησε την αλήθεια του Χριστού, έχει εορτές ανεξάρτητες από αυτές της πλανεμένης εκκλησίας του πάπα της Ρώμης.\nΚαμιά λοιπον σύγκριση, καμιά σύγχυση, καμιά ταύτιση!\nΟ ορθόδοξος υπολογισμός του Πάσχα είναι λάθος. Κάπου τον μεσαίωνα διαπιστώθηκε ότι το ιουλιανό ημερολόγιο «χάνει» μια μέρα κάθε 128 χρόνια και τον 16ο αιώνα ο Πάπας Γρηγόριος ΙΓ' εισήγαγε ένα αναθεωρημένο ημερολόγιο (το λεγόμενο «γρηγοριανό»), το οποίο διόρθωνε αυτό το σφάλμα. Έκτοτε ο εορτασμός του Πάσχα Δυτικών και Ανατολικών, που ήταν ήδη σε σχίσμα, άρχισε να αποκλίνει. Κάποιες χρονιές συμπίπτουν, αλλά τις περισσότερες αποκλίνουν μια βδομάδα ή έναν μήνα (όταν εμείς «χάνουμε» έναν ολόκληρο σεληνιακό κύκλο, όπως φέτος).\nΕνδιαφέρον είναι ότι η υιοθέτηση του διορθωμένου ημερολογίου είναι αιτία πολέμου για πολλούς ορθοδόξους. Δεν ενοχλεί που είναι λάθος. Δεν ενοχλεί που πια οφθαλμοφανώς δεν έχει σχέση με τον Κανόνα της Α' Οικουμενικής Συνόδου που ορίζει το πότε θα γιορτάζεται. Ούτε ενοχλεί που μετά από κάποιους αιώνες, λόγω αυτού του σφάλματος, θα φτάσει να γιορτάζεται τον Ιούνιο και μετά κατακαλόκαιρο. Για τους περισσότερους φαίνεται ότι είναι σημαντικότερο που «δεν υποταχθήκαμε στη Δύση», που «δεν υιοθετήσαμε το ημερολόγιο που εισήγαγε ένας Πάπας».\nΠιστεύω ότι είναι γενικότερο το πρόβλημα: όχι στη Δύση, έστω κι αν ξέρουμε ότι είμαστε λάθος\nΗ λέξη Πάσχα προέρχεται από την εβραϊκή «pesah» που σημαίνει "διάβαση" : Οι Εβραίοι γιόρταζαν το Πάσχα σε ανάμνηση της απελευθέρωσής τους από τους Αιγυπτίους και της διάβασης της Ερυθράς θάλασσας, οι Χριστιανοί γιορτάζουν την ανάσταση του Σωτήρα και τη διάβαση από το θάνατο στη ζωή.\nΌλοι οι ορθόδοξοι, τόσο με το παλαιό, όσο και με το νέο ημερολόγιο, γιορτάζουμε μαζί το Πάσχα.\nΌλοι εμείς μαζί, και οι ψωριάρηδες παπικοί, χώρια!\nΑΝΑΣΤΑΣΗ ..στην Ελλαδα..\nμολις κλεισει η αξιολογηση και αρχισει η ανασταση-αναπτυξη...\nΑΝΑΣΤΑΣΗ... Κάθε μέρα !!!!!\nΝαι! Οι χριστιανοί, έχουμε κάθε μέρα Πάσχα!\nΖούμε καθημερινά τη χαρά της ανάστασης, ως πιστοί, ως μέλη της Εκκλησίας!\nΕξαιρετικά δε, ΚΑΙ, σε κάθε θ. λειτουργία!\nΚάθε όρθρος ξέρετε, είναι αναστάσιμος, με διαφορετικά αναστάσιμα τροπάρια κάθε φορά!\nΜέρα Ανάστασης η Κυριακή, και γι αυτό δεν γίνονται μνημόσυνα αυτήν την ημέρα. Τα μνημόσυνα κανονικά, γίνονται το Σαββάτο.\nΌταν όμως η εκκλησία μετατρέπεται σε γωνιακό μαγαζί, σε οίκο εμπορίου και οίκο ένοχης ανοχής εκ μέρους των σιμωνιακών μας παπάδων, τότε προς δόξαν του Μαμωνά, γίνονται μνημόσυνα και την Κυριακή…\n1. Και μάλιστα, περισσότερα από ένα την ιδία ώρα!\n2. Και έχουμε το φαινόμενο να είναι φορτωμένος ο χώρος μπροστά στο ιερό από την πραμάτεια των γραφείων κηδειών…\n3. Βλέπουμε δε τις μπροστινές σειρές καθισμάτων και δεξιά και αριστερά, να είναι καπαρωμένες, άδειες, και να περιμένουν πότε θα έρθουν οι μινιφορούσες πενθούσες χήρες με τη συνοδεία τους για να καθίσουν εκεί –πρωτοκαθεδρία… και έρχονται συνήθως στο τέλος της λειτουργιας…\n4. Και οι παπάδες δεν κάνουν ένα κοινό μνημόσυνο μνημονεύοντας όλα τα ονόματα, δύο ή τρία -όσα και τα μνημόσυνα, αλλά με ξεχωριστά διαβάσματα για το καθένα… Τελειώνει η μια παράσταση για τον έναν πεθαμένο, μπαίνουν μέσα στο ιερό για δυο λεπτά, και εμφανίζονται μετά ξανά -σαν τέλειοι θεατρίνοι, μπροστά στην ωραία πύλη, για να ψάλουν και για τον επόμενο, κοκ… Ώστε να διεκδικήσουν ολόκληρο το ποσό των τυχερών από τον καθένα που κάνει το μνημόσυνο, που το κάνει ο μαλάκας για να... συγχωρεθούν τα πεθαμένα του!!!..\n5. Και το χειρότερο: Οι παπάδες, δεν κάνουν απόλυση, δεν λένε το "δι’ ευχών", δεν κοινωνούν τον κόσμο, δεν μοιράζουν αντίδωρο, πριν τελειώσουν με τα μνημόσυνα… Κρατούν δηλαδη όμηρο το εκκλησίασμα, σαν σαβούρα, σαν μπούγιο για τα μνημόσυνα, και μετά όλα τα άλλα!\n6. Οι αντίχριστοι δε, έχουν ψάλει νωρίτερα –πριν την έναρξη των μνημοσύνων, και το είδαμε το... "είδαμε φως το αληθινό, λάβαμε πνεύμα επουράνιο"!\nΣΗΜΑΣΙΑ ΕΧΕΙ ΝΑ ΑΝΑΣΤΗΘΗΚΕ\nΣΩΣΤΟ. - ΧΡΙΣΤΟΣ ΑΝΕΣΤΗ - ΑΛΗΘΩΣ ΑΝΕΣΤΗ !..\nΕτικέτες Αγιογραφίες, Παπισμός, Πάσχα, Facebook, forum, IHSOYS-XRISTOS-XARHS-ZAVALOS, XRISTOS-O-SHMAIOFOROS


Ορθόδοξα Θέματα: Ο μητροπολίτης Κερκύρας στην Κωνσταντινούπολη.\nΟ Σεβασμιώτατος Μητροπολίτης Κερκύρας, Παξών και Διαποντίων Νήσων κ. Νεκτάριος ηγήθηκε προσκυνηματικής εκδρομής που διοργάνωσε η Ιερά Μητρόπολη από την Κέρκυρα στην Κωνσταντινούπολη. Σκοπός της επίσκεψης ήταν να προσκυνήσουνοι Κερκυραίοι συμμετέχοντες τα ευλογημένα χώματα στα οποία έζησαν οι μεγάλοι Άγιοι που το νησί φιλοξενεί, η Αγία Θεοδώρα η Αυγούστα, η οποία αναστήλωσε ως αυτοκράτειρα του Βυζαντίου τις ιερές εικόνες, και ο Άγιος Σπυρίδωνας, το σκήνωμα του οποίου φιλοξενήθηκε στην Κωνσταντινούπολη περίπου 700 χρόνια, στο ναό των Αγίων Αποστόλων.\nΤην Κυριακή 24 Νοεμβρίου, ο Μητροπολίτης Κερκύρας κ. Νεκτάριος επισκέφθηκε τον Ιερό Πατριαρχικό Ναό του Αγίου Γεωργίου , όπου τον υποδέχθηκε ο Πατριαρχικός Επίτροπος Μητροπολίτης Καλλιουπόλεως και Μαδίτου κ. Στέφανος. Με το πέρας της Θείας Λειτουργίας ο Μητροπολίτης Καλλιουπόλεως υποδέχθηκε τους Κερκυραίους προσκυνητές στην πατριαρχική αίθουσα του Θρόνου, όπου μετέφερε σ” αυτούς τις ευχές του απουσιάζοντος Οικουμενικού Πατριάρχου κ. Βαρθολομαίου και τους προσέφερε ευλογίες. Απαντώντας ο Μητροπολίτης Κερκύρας κ. Νεκτάριος εξέφρασε τον σεβασμό και την τιμή προς το Οικουμενικό Πατριαρχείο ως την Μητέρα Εκκλησία και ζήτησε από τον Πατριαρχικό Επίτροπο να μεταφέρει τον σεβασμό, την αγάπη και τις ευχές των Κερκυραίων στον Παναγιώτατο. Στη συνέχεια ο Σεβασμιώτατος και οι εκδρομείς επισκέφθηκαν και προσκύνησαν στον Ιερό Ναό της Υ. Θ. Βλαχερνών από όπου φαίνεται και πάλι ο σύνδεσμος της Κέρκυρας μα την Πόλη, μιας και η Κέρκυρα έχει πάρα πολλά Μοναστήρια, Ναούς και εικόνες της Υ. Θ. Βλαχέρνας. Από εκεί μετέβησαν στην Ιερά Μονή Ζωοδόχου Πηγής Μπαλουκλή, όπου ο κ. Νεκτάριος τέλεσε τρισάγιο στον τάφο του Μακαριστού Πατριάρχη κυρού Αθηναγόρα, ο οποίος διετέλεσε Μητροπολίτης Κέρκυρας. Το προσκύνημα του Σεβασμιωτάτου ολοκληρώθηκε με επίσκεψη στην Μονή της Χώρας.\nΤο Σάββατο 30 Νοεμβρίου 2013, εορτή του Αγίου Ανδρέου, ο Σεβασμιώτατος Μητροπολίτης Κερκύρας, Παξών και Διαποντίων Νήσων κ. Νεκτάριος θα μεταβή στους Παξούς όπου θα λάβει μέρος στις λατρευτικές εκδηλώσεις, ενώ την Κυριακή 1 Δεκεμβρίου, θα ιερουργήσει στον Ιερό Ναό Αγίας Τριάδος Παξών.\nΤην Τετάρτη 27 Νοεμβρίου 2013, θα πραγματοποιηθούν οι συναντήσεις των Σχολών Γονέων Κέρκυρας.\nΓια την πόλη της Κέρκυρας στο Πνευματικό Κέντρο της Μητρόπολη (Ακαδημίας 2) στις 6 το απόγευμα με θέμα «Δεισιδαιμονίες και προλήψεις στην Ορθόδοξη οικογένεια» και εισηγητές τους κ. Αλέξανδρο Κουλουρίδη και Άγγελο Γκούνη.\nΓια την Νότια Κέρκυρα στο «Καββαδειο Πνευματικό Κέντρο» στις 6 το απόγευμα με θέμα «Ψυχογραφήματα των σύγχρονων εφήβων με τραυματικές εμπειρίες, μέσα από τα μάτια ενός εκπαιδευτικού» και εισηγητή τον κ. Αλέξανδρο Κουσουνή, Φιλόλογο.\nΤην Πέμπτη 28 Νοεμβρίου 2013, η Ιερά Μητρόπολη Κερκύρας, Παξών και Διαποντίων Νήσων, στα πλαίσια της καταρτίσεως όλων των κληρικών σε θέματα που αφορούν την πνευματική ζωή τόσο των κληρικών όσο και των λαϊκών, καθώς και για την διενέργεια του Εράνου της Αγάπης εν όψει των Χριστουγέννων, διοργανώνει στο Πνευματικό Κέντρο (Ακαδημίας 2) και ώρα 10 το πρωί, προεδρεύοντος του Σεβασμιωτάτου Μητροπολίτου Κερκύρας κ. Νεκταρίου, Γενική Ιερατική Σύναξη, κατά την οποία θα ομιλήσει και ο Πανοσιολογιώτατος Αρχιμανδρίτης Χρυσόστομος Κουτσούρης, με θέμα: «Προετοιμάζοντας τους ενορίτες μας για την εορτή των Χριστουγέννων».\nΣυνεχίζονται τη Πέμπτη 28 Νοεμβρίου 2013 στο Πνευματικό Κέντρο της Ιεράς Μητροπόλεως Κερκύρας (Ακαδημίας 2) και ώρα 9 το βράδυ, οι συνάξεις των Φοιτητών και Νέων Επιστημόνων που διεξάγονται στο Πνευματικό Κέντρο της Ιεράς Μητροπόλεως (Ακαδημίας 2). Το θέμα του χειμερινού εξαμήνου είναι «ΕΡΩΤΕΣ ΑΝΘΡΩΠΩΝ ΚΑΙ ΕΡΩΤΑΣ ΘΕΟΥ: αναζητώντας το νόημα της ζωής», ενώ αυτή τη Πέμπτη η αφορμή θα δοθεί από το θέμα: » Ότι ο φόβος γεννά την Αγάπη (Λόγος Δεύτερος Συμεών Νέου Θεολόγου)». Η συμμετοχή των νέων είναι ελεύθερη.\nΑναρτήθηκε από Ellinida στις 8:34 μ.μ.


Αυξάνεται το χρηματικό όριο για Απευθείας Αναθέσεις – Η νέα διαδικασία - Πολιτική - Οικονομία - Διεθνή - Αυτοδιοίκηση - Airetos\nΣημαντικές ανατροπές στο νομικό πλαίσιο για τις Απευθείας Αναθέσεις, που εφάρμοζε η Δημόσια Διοίκηση και Τοπική Αυτοδιοίκηση, επιφέρει το άρθρο 50 του Νομοσχεδίου για τις Δημόσιες Συμβάσεις, που η Κυβέρνηση κατέθεσε στη Βουλή.\nΜε αυτό το άρθρο, αντικαθίσταται πλήρως το άρθρο 118 του νόμου 4412/2016 (“νόμου Σπίρτζη’).\nΕνδεικτική διαφορά είναι ότι πλέον θα επιτρέπεται Απευθείας Ανάθεση όταν η εκτιμώμενη αξία της σύμβασης είναι ίση ή κατώτερη από το όριο των 30.000 ευρώ, ενώ προβλέπονται και ειδικές εξαιρέσεις με μεγαλύτερο όριο, που φθάνει τις 60.000 ευρώ. Μέχρι σήμερα, το αρ.118 όριζε ως όριο τις 20.000 ευρώ.\nΑκολουθεί το, υπό ψήφιση, νέο νομικό πλαίσιο:\nΜε το επόμενο αρ.51 του Ν/Σ, προστίθεται νέο άρθρο 118Α στο ν.4412/2016 για «Απευθείας ανάθεση μέσω συστημάτων ηλεκτρονικής αγοράς (e-marketplace)», με «μητρώο προεπιλογής οικονομικών Φορέων» για τη διενέργεια απευθείας αναθέσεων. Η διατύπωση του άρθρου είναι δυνητική («μπορούν», «δύναται» κλπ).\nΚοινή επιστολή της ΠτΔ με 20 ηγέτες της ΕΕ για την Ημέρα της...\nΚυρ. Μητσοτάκης - Πορτογαλία: Η δημιουργία νέων θέσεων εργασίας...\nΗγέτες των 27 κυβερνήσεων της ΕΕ: Εξασφάλιση ίσων ευκαιριών για...\nΑδ. Γεωργιάδης: Επανεκκίνηση μες στην εβδομάδα - Το χρονοδι...\nΝίκος Δένδιας: Να μη βιώσει ξανά η Γηραιά Ήπειρος την τραγωδία...


ο γλάρος Ιωνάθαν: Οι ανήξεροι... ξερόλες\nΟι ανήξεροι... ξερόλες\nΑποφεύγω τις πολύπλοκες σκέψεις, να μπω σε λαβύρινθους αναζητήσεων, έχω άλλα πολλά να με απασχολούν και περισσότερο να παίρνω τα παυσίπονα στη σωστή ώρα για να γλυτώνω τους πόνους. Οπότε δεν ασχολήθηκα πολύ με το θέμα της δολοφονίας του Γ κ ι ό λ ι α, με πέτυχε και σε διακοπές και δεν είχα σύνδεση internet μαζί μου. Ρωτώ όμως: αυτή η κοινωνία πόσα παυσίπονα χρειάζεται για να είναι καλά;\nΗ απάντηση είναι απλή νομίζω: τα παυσίπονα έχουν εφευρεθεί πολλά χρόνια πριν και είναι όλα σεταρισμένα, το σύστημα δουλεύει μόνο του πια και οι αναρτήσεις των κοινωνικών μηχανισμών είναι ρυθμισμένες ώστε να απορροφούν όλους τους κραδασμούς.\nΤι έγινε άραγε με τον άτυχο δημοσιογράφο; Γιατί τον σκότωσαν και μάλιστα με 16 σφαίρες; Προσωπικά δεν το διάβαζα το troktiko. Πρώτη φορά το διάβασα όταν αναρτήθηκε ένα άρθρο που έκανε κριτική στην εταιρεία που εργαζόμουν εγώ, κάποιος είχε στείλει μια επιστολή και ανέφερε (ορθώς) ότι το προσωπικό ήταν απλήρωτο 2 μήνες. Με μια ματιά συμπέρανα πως δεν ήθελα να παίρνω ενημέρωση από ένα blog που σχολίαζε σοβαρά κοινωνικά θέματα, οικονομία, πολιτική αλλά και κουτσομπολιό. Ήταν "κίτρινο" το troktiko, όπως και οι σελίδες ανταγωνιστών του, να μη λέμε βλακείες.\nΔιάβασα πως πέρα από το troktiko ο συγχωρεμένος ήταν και σύμβουλος επιχειρηματία που κινείται στον χώρο των ΜΜΕ και σχεδίαζαν να εκδώσουν εφημερίδα προσεχώς. Ωχρή προφανώς, αν όχι καθαρά κίτρινη. Υποθέτω πως είναι αλήθεια όλα αυτά.\nΠως σου φάνηκε η κάλυψη της δολοφανίας από τα ΜΜΕ; Ικανοποιητική; Έντονη; Δραματική; Μήπως το έπνιξαν λίγο το θέμα; Να πω εγώ τη γνώμη μου λοιπόν, δεν ξέρω τι έγινε στα άλλα blog και αν αναφέρθηκε κανείς από τους πολυπράγμονες bloggers στο θέμα αλλά εγώ έχω καρκίνο και δεν φοβάμαι να ασχοληθώ.\nΤον Γκιόλια δεν τον σκότωσε η ΣΕΧΤΑ, μην είσαι χαζός!!! Αυτό είναι παραμυθάκι για παιδιά του νηπιαγωγείου! Κι όμως ο μέσος άνθρωπος το πίστεψε. Ή αν θες, μπορεί το πιστόλι να το πάτησε η ΣΕΧΤΑ αλλά την περιοχή την φύλαγαν και άλλοι άνθρωποι του συστήματος ώστε να μη συναντήσουν προβλήματα. Ίσως συννενοήθηκε το σύστημα με τη ΣΕΧΤΑ να τον φάνε και θα τα βρουν κάπου στο μέλλον. Ή έκαναν το φόνο άνθρωποι του συστήματος και φορτώθηκε στη ΣΕΧΤΑ, τόσο απλά.\nΟ Γκιόλιας ενόχλησε το σύστημα, όχι τόσο με όσα έγραφε αλλά περισσότερο με το μερίδιο που πήγε να πάρει από τους υπόλοιπους, από το σύστημα και τη γιάφκα των ΜΜΕ. Η χειρότερη γιάφκα είναι αυτή, των δημοσιογράφων... Όταν απειλήθηκαν πολλοί λοιπόν, έγινε η συννενόηση και καταστρώθηκε το πλάνο για τη δολοφονία. Θυμάσαι παλιότερα που είχε επιτεθεί η Χρυσή Αυγή σε ΝΑΡίτες έξω από τα δικαστήρια και είχε στείλει στο νοσοκομείο για μήνες κάποιο χριστιανό; Στημένο ήταν κι εκείνο, η Αστυνομία κάλυπτε, έκανε τον κινέζο! Και όταν έγινε το δικαστήριο αθωώθηκε ο εν λόγω χρυσαυγίτης, σε ενημερώνω πάραυτα πως παχιόκ έχω ψηφίσει μερικές φορές μέχρι τώρα αλλά αυτά τα κραγμένα τα βλέπω.\nΑυτό που με ενοχλεί περισσότερο είναι πως ΟΛΟΙ ΞΕΡΟΥΝ! Όλοι οι δημοσιογράφοι, τα κανάλια, οι εφημερίδες, όλοι αυτοί γνωρίζουν αλλά για τους δικούς τους λόγους ο καθένας δε μιλάει, δεν ακούγεται τίποτα. Και δεν είναι η απόλυτη προδοσία και ταπείνωση αυτό; Να μη μιλάει κανείς για μια δολοφονία που έγινε με τη συνέργεια του συστήματος, αυτών των ίδιων; Είναι ο φόβος που κλείνει στόματα; Είναι το συμφέρον που βοηθά τη σιωπή; Το σίγουρο είναι πως δεν μπορείς να εμπιστευτείς πια αυτούς τους ανθρώπους για την ενημέρωσή σου, αυτούς που ξέρουν αλλά έχουν συνωμοτήσει με τόσο δραματικό τρόπο! Που αρκέστηκαν να πουν πως: "απόψε δολοφονήθηκε η ελευθερία του λόγου"! Λυπάμαι αλλά εσείς τη δολοφονείτε ρε μαλάκες, κάθε μέρα!!!\nΑναρτήθηκε από Ionathan Στις 7/27/2010 11:24:00 π.μ.\nRossi, the Doctor


Σεβασμός στην παράδοση και υπέροχα τραγούδια στο «Σπίτι με το MEGA» - Greek Reporting\nΑρχική LIFESTYLE Σεβασμός στην παράδοση και υπέροχα τραγούδια στο «Σπίτι με το MEGA»\nΟ Κώστας Αγέρης και η Μελίνα Ασλανίδου ετοίμασαν μια ξεχωριστή βραδιά στο «Σπίτι με το MEGA» και παρουσίασαν ένα μοναδικό μουσικό ταξίδι στην ελληνική παραδοσιακή μουσική με αφορμή την Ημέρα Μνήμης της Γενοκτονίας των Ποντίων.\nΜαζί με τους δύο ταλαντούχους ερμηνευτές ήταν και καλλιτέχνες που αγαπούν την παράδοση και σέβονται την μουσική του τόπου μας.\nΑπό τον Πόντο, ο Δημήτρης Καρασαββίδης, η Πέλα Νικολαΐδη, ο Στάθης Νικολαΐδης, ο Αλέξης Παρχαρίδης και ο Ηλίας Υφαντίδης. Από τα Νησιά μας η Στελλίνα Κονιτοπούλου, από την Ήπειρο ο Σπύρος Σιώλος και από τη Μακεδονία η μπάντα της Φλώρινας των Αδελφών Βαλκάνη. Συμμετείχαν η Μαριάννα Παπαμακάριου και ο Τάκης Βαμβακίδης και η Αναστασία Παντούση.\nΆρωμα Ηπείρου από τον Σπύρο Σιώλο\nΣτο τέλος του μέρους αυτού ο Σπύρος Σιώλος χάρισε στους τηλεθεατές του MEGA το «Με με διώχνεις μάνα για την ξενιτιά» και το «Ο ήλιος βασίλευε».\nΤο ταξίδι στην ελληνική παραδοσιακή μουσική συνεχίζεται με το Αιγαίο και αγαπημένα νησιώτικα.\nΟ Κώστας Αγέρης με «Άμα χαράζει στο Αιγαίο» και την απαραίτητη συνοδεία βιολίου ξεσηκώνει το κοινό και ετοιμάζει το κλίμα για την μεγάλη υποδοχή στην Στελλίνα Κονιτοπούλου.\n«Αχ τι ωραία που είναι τα νησιώτικα. Μυρίζουν θάλασσα. Έχω μια φίλη που έχει γεννηθεί στη Νάξο. Θέλω να καλέσω στη σκηνή την Στελλίνα Κονιτοπούλου» ανέφερε ο ερμηνευτής.\nΗ νεαρή ναξιώτισσα πήρε το μικρόφωνο και μαζί με τον Αντώνη στο λαούτο και τον Νικόλα στο βιολί εντυπωσίασε με τις φωνητικές δυνατότητές της.\n«Η μπρατσέρα», «Πατινάδα Νάξου», «Καπετάνιος» και «Λυγαριά» σε ένα μοναδικό αφιέρωμα στη κυκλαδίτικη κουλτούρα.\n«Η επόμενή μας καλεσμένη έρχεται από την Κύπρο, ένα νησί γεμάτο ταλέντο, παράδοση, πολύ πόνο και πολύ χαρά» ανέφερε ο Κώστας Αγέρης υποδεχόμενος την Μαριάννα Παπαμακάριου.\nΗ ερμηνεύτρια επέλεξε τον παραδοσιακό «Κατιφέ» αλλά και το «Φεύγω με πίκρα στα ξένα» για να χαρίσει στο κοινό του MEGA.\nΣτη συνέχεια «Σ’ αγαπάω γιατί είσαι ωραία» και «Σαν απόκληρος γυρίζω» του Βασίλη Τσιτσάνη που έχουμε λατρέψει με την φωνή της Σωτηρίας Μπέλλου.\nΠροηγούμενο άρθροΚατώτατος μισθός: Οδεύει προς «πάγωμα» εξαιτίας της πανδημίας – Τι προτείνουν οι εργοδότες και η ΓΣΕΕ\nΕπόμενο άρθροΠώς θα λειτουργήσουν σήμερα τα καταστήματα – Το ωράριο\nΣεισμός τώρα στο Αίγιο: 4,8 Ρίχτερ – Έγινε αισθητός και στην Αττική\nΜέχρι τον Ιούλιο στο Αιγαίο τα Rafale – Έρχονται ενισχύσεις από...\nΗΠΑ – Πάνω από 100.000 οι εισαγωγές στα νοσοκομεία – Στο...


Κ. ΔΗΜΗΤΡΙΟΥ: "ΠΡΕΠΕΙ ΝΑ ΣΤΗΡΙΞΟΥΜΕ ΟΛΟΙ ΤΑ ΑΙΟΛΙΚΑ ΠΑΡΚΑ" 14:28 - TA NEA TIS MIKROSPILIAS 24\nΚ. ΔΗΜΗΤΡΙΟΥ: "ΠΡΕΠΕΙ ΝΑ ΣΤΗΡΙΞΟΥΜΕ ΟΛΟΙ ΤΑ ΑΙΟΛΙΚΑ ΠΑΡΚΑ" 14:28\nΔιαβάστε την επιστολή του Αναπληρωτή Διευθυντή Δευτεροβάθμιας Εκπαίδευσης Άρτας κ. Δημητρίου προς τον Δήμο Γ. Καραϊσκάκη ...\n"Κύριε Δήμαρχε του Δήμου Γ. Καραϊσκάκη, εκλεκτοί καλεσμένοι\nΧάρηκα πάρα πολύ για την πρόσκληση που μου στείλατε, όμως εκπαιδευτικές υποχρεώσεις με φέρνουν στην Αθήνα και δεν γίνεται να παραβρίσκομαι στις εργασίες για την Αιολική Ενέργεια που διοργανώνει Ο Δήμος σας. Όμως με την ειδικότητά μου του μηχανικού Περιβάλλοντος επιτρέψτε μου να επισημάνω τα εξής:\nΟ σημερινός πολιτισμός και οι σύγχρονες κοινωνίες, βασίζονται στην ενέργεια, την οποία η ανθρωπότητα προσπαθεί να αντλήσει από όλες τις διαθέσιμες πηγές.\nΌλες οι δράσεις όμως του ανθρώπου επιδρούν στο περιβάλλον του. Η επιβάρυνση λοιπόν του περιβάλλοντος από τις ανθρώπινες δραστηριότητες αφορά και έχει επιπτώσεις σε όλους μας. Η ενέργεια που απαιτείται, παράγεται από ορυκτά καύσιμα και κυρίως από πετρέλαιο και άνθρακα, με αποτέλεσμα τα αποθέματα αυτών των ενεργειακών πόρων να μειώνονται και η αναπλήρωσή τους να γίνεται με βραδύτερο ρυθμό οδηγώντας την ανθρωπότητα σε ενεργειακές κρίσεις και την εξάρτηση των κρατών - καταναλωτών από τα κράτη - παραγωγούς.\nΗ εκτεταμένη χρήση των ορυκτών καυσίμων και η συνεχής αναζήτηση νέων κοιτασμάτων οδηγεί την ανθρωπότητα σε περιβαλλοντικά εγκλήματα. Τα αποτελέσματα από τα περιβαλλοντικά εγκλήματα έχουν αρχίσει να γίνονται ορατά στις μέρες μας.\n•\tστην κλιματική αλλαγή των τελευταίων δεκαετιών λόγω της αύξησης του φαινομένου του θερμοκηπίου από φυσικούς και ανθρώπινους παράγοντες,\n•\tστην υπερθέρμανση του πλανήτη (Global Warming) που εξαρτάται μόνο από τον ανθρώπινο παράγοντα,\n•\tτην μετανάστευση πληθυσμών\n•\tστην μόλυνση της στεριάς και της θάλασσας καθώς\n•\tκαι της χλωρίδας και πανίδας,\n•\tμείωση στα αποθέματα νερού\n•\tπόλεμοι για νερό/πετρέλαιο\n•\tεξάπλωση ασθενειών και\n•\tτη διατάραξη εν γένει του οικοσυστήματος.\nΣήμερα, όσο ποτέ άλλοτε είναι αναγκαίο να στραφούμε σε άλλες πηγές ενέργειας, ανανεώσιμες πηγές, που θα μπορέσουν να καλύψουν τις ανάγκες για ενέργεια σε όλο τον κόσμο. Δεν το επιβάλλει μόνο η μείωση των αποθεμάτων στα συμβατικά καύσιμα αλλά περισσότερο η μόλυνση του περιβάλλοντος.\nΌλοι εμείς, είμαστε υποχρεωμένοι να αναζητήσουμε εναλλακτικές πηγές ενέργειας με σταδιακή απεξάρτηση από τα συμβατικά καύσιμα, είτε είναι το κάρβουνο, είτε είναι το πετρέλαιο. Οι περισσότερες χώρες ανά τον κόσμο και ιδιαίτερα οι αναπτυγμένες χώρες του Δυτικού κόσμου προσπαθούν να προωθήσουν ενεργειακές τεχνολογίες φιλικές προς το περιβάλλον.\nΗ χρήση της τεχνολογίας των ΑΠΕ δημιουργεί ένα νέο κλάδο της οικονομίας, την πράσινη οικονομία ή green economy.\nΣτην αναζήτηση των εναλλακτικών πηγών ενέργειας εξέχουσα θέση κατέχει η αιολική ενέργεια ειδικά στην χώρα μας, μιας και το ανάγλυφο και οι καιρικές συνθήκες το επιτρέπουν.\nΠλεονεκτήματα της χρήσης αιολικής ενέργειας:\n•\tΟ άνεμος αποτελεί ανεξάντλητη πηγή ενέργειας, η οποία μάλιστα παρέχεται δωρεάν.\n•\tΔεν ρυπαίνει το περιβάλλον με επικίνδυνους αέριους ρύπους όπως είναι το μονοξείδιο του άνθρακα, το διοξείδιο του θείου, τα καρκινογόνα μικροσωματίδια κ.α., σε αντίθεση με τους συμβατικούς σταθμούς παραγωγής ηλεκτρικής ενέργειας.\n•\tΑποτελεί μια τεχνολογικά ώριμη, οικονομικά ανταγωνιστική και φιλική προς το περιβάλλον ενεργειακή επιλογή.\n•\tΒοηθά στην αποκέντρωση του ενεργειακού συστήματος μειώνοντας τις απώλειες μεταφοράς ενέργειας\nΤα περιβαλλοντικά κριτήρια πρέπει να περιορισθούν στα ουσιαστικά που είναι κυρίως\n•\tη στάθμη θορύβου και η ενδεχόμενη οπτική όχληση όταν τα αιολικά πάρκα είναι πολύ κοντά σε οικισμούς.\n•\tΟι αιολικές εγκαταστάσεις πρέπει να διατηρήσουν τον αποκεντρωμένο χαρακτήρα τους προσφέροντας τα αναμενόμενα οφέλη στο δίκτυο μεταφοράς και διανομής ηλεκτρικής ενέργειας ενώ θα διαθέτουν έντονη την κοινωνική και οικονομική παράμετρο.\n•\tΠρέπει να ενθαρρυνθούν οι εγκαταστάσεις ΑΠΕ μεγάλης ισχύος, με έμφαση στις εφαρμογές αιολικών πάρκων. Η χώρα χρειάζεται τέτοια μεγάλα αιολικά έργα που μπορούν να αναπτυχθούν με ταχείς ρυθμούς αυξάνοντας τη συμβολή τους στο ενεργειακό ισοζύγιο της.\n•\tΕκείνο λοιπόν που πρέπει να προσεχθεί είναι η σωστή χωροθέτηση των Αιολικών Πάρκων , η σωστή διάταξη των Α/Γ καθώς και η κατασκευή κοινών δικτύων μεταφοράς ρεύματος. Τότε δεν θα υπάρχει κανένα πρόβλημα.\nΕιμαι σίγουρος ότι οι εκλεκτοί προσκεκλημένοι σας, θα αναφερθούν στα παραπάνω.\nΓενικότερα θα πρέπει να αναφέρουμε πως τα οφέλη από τη χρήση αιολικής ενέργειας τόσο σε τοπικό όσο και σε παγκόσμιο επίπεδο υποσκελίζουν τα όποια μειονεκτήματα τα οποία με την εξέλιξη της τεχνολογίας όλο και περιορίζονται. Η αιολική ενέργεια είναι σήμερα ανταγωνιστική σε σχέση με τα άλλα καύσιμα σε περιοχές με υψηλό αιολικό δυναμικό.\nΤο συμπέρασμα που προκύπτει είναι νομίζω σαφές.\nΤα Αιολικά πάρκα προσφέρουν μεγάλα οφέλη και στην Εθνική και τη Περιφερειακή και τη τοπική ανάπτυξη και εφόσον χωροθετούνται σωστά όπως εκθέσαμε παραπάνω όχι μόνο δεν υποβαθμίζουν το περιβάλλον αλλά το προστατεύουν.\nΗ Πολιτεία έχει υποχρέωση να στηρίξει τις ΑΠΕ και όλοι να τις στηρίξουμε και να τις αξιοποιήσουμε κατά το καλύτερο τρόπο.\nΧωρίς τεχνολογία, ανάπτυξη δεν μπορεί να υπάρξει.\nΤο θέμα λοιπόν δεν είναι να στραφούμε κατά της νέας αυτής τεχνολογίας αλλά να την αξιοποιήσουμε ορθολογικά.\n"Τεχνολογία και συνείδηση. Να οι δύο πόλοι που θα κρίνουν τον πολιτισμό μας" είπε ο Le Corbusier.\nΤα Αιολικά Πάρκα είναι και έργα τεχνολογίας και έργα συνείδησης, της οικολογικής.\nΤαυτόχρονα είναι και έργα εθνικής, περιφερειακής και τοπικής ανάπτυξης.\nΠρέπει να τα στηρίξουμε όλοι.\nΔιευθυντής Διεύθυνσης Β/θμιας Εκπαίδευσης Άρτας


Naxios Το πρώτο blog των Κυκλάδων: Ο εμφύλιος της Βαρβαρούσας\nΟ εμφύλιος της Βαρβαρούσας\nΜεγάλη έκπληξη προκαλεί η αντιπαράθεση για την πιθανή τουριστική αξιοποίηση (ή κατ’ άλλους εμπορική εκμετάλλευση) μικρού μέρους της παραλίας της Βαρβαρούσας στα βόρεια της Σύρου.\nΕάν παρακολουθήσει κανείς την επιχειρηματολογία και από τις δύο πλευρές διαπιστώνει ότι οι οπαδοί υπέρ της απόφασης του Δήμου σχεδόν αναγορεύουν την τουριστική εκμετάλλευση της Βαρβαρούσας σε πυλώνα ανάπτυξης, η δε αντίθετη πλευρά προεξοφλεί τη βιβλική περιβαλλοντική καταστροφή που θα προέλθει από μια τέτοια δραστηριότητα.\nΗ δεύτερη άποψη ξεκινά από τη βεβαιότητα ότι ο όποιος ανάδοχος θα καταστρατηγήσει τους όρους παραχώρησης, θα επεκταθεί πέραν της οριοθετημένης περιοχής, θα ρυπάνει το περιβάλλον και θα εμποδίσει οποιαδήποτε άλλη φυσιολατρική δραστηριότητα.\nΈχουμε σαν δεδομένο δηλαδή ότι ο επαγγελματίας ο οποίος θα επιλεγεί δεν θα συμπεριφερθεί επαγγελματικά και νόμιμα και βεβαίως θα πρέπει να θεωρούμε σίγουρο, ότι οι αρμόδιες αρχές (δήμος, λιμενικό, αστυνομία, κλπ.) δεν θα έχουν καμία δυνατότητα να συμμορφώσουν κάποιον ο οποίος είναι πιθανόν να παρεκτραπεί.\nΩραία συλλογιστική: Οι επαγγελματίες εκ προοιμίου είναι λαμόγια και οι αρχές εξ’ ορισμού ανίκανες.\nΕιρήσθω εν παρόδω δεν φαίνεται να υπάρχουν περιβαλλοντικές ανησυχίες για τις άλλες βόρειες παραλίες του νησιού οι οποίες μετατρέπονται σε αυτοσχέδιες εγκαταστάσεις camping, όπου ελλοχεύει ο κίνδυνος της πυρκαγιάς, οι οποίες μετατρέπονται άτυπα σε ιδιωτικές παραλίες και μετά το τέλος του καλοκαιριού παραδίδονται στη φύση με τεράστιους όγκους σκουπιδιών και ακαθαρσιών. Εξάλλου κανείς δεν σκέφτηκε να κλείσει την Ακρόπολη για να μη φθείρεται από τα εκατομμύρια των επισκεπτών της.\nΕπειδή γίνεται επίσης πολύς λόγος και για τα θαλάσσια σπορ τα οποία δαιμονοποιούνται θα ήθελα να σας μεταφέρω μια πληροφορία.\nΠέρυσι σε μια νησιωτική παραλία σκοτώθηκε ένας νεαρός από έναν ασυνείδητο επαγγελματία του είδους. Προφανώς έχει επιληφθεί τη δικαιοσύνη.\nΌμως οι φίλοι και οι συγγενείς του αδικοχαμένου παλικαριού καθόλου δεν σκέφτηκαν να δαιμονοποιήσουν τις θαλάσσιες δραστηριότητες. Αντίθετα ξοδεύουν χρόνο και χρήματα δημιουργώντας μια οργάνωση, αποστολή της οποίας είναι να διασφαλίζεται η τήρηση όλων των προϋποθέσεων πιστοποίησης και νομιμότητας όπου υπάρχουν δραστηριότητες με θαλάσσια σπορ, και ουδόλως προσπαθούν τον περιορισμό ή τον τερματισμό τέτοιων δραστηριοτήτων.\nΕπανερχόμενοι στη Βαρβαρούσα ας δούμε και την άλλη πλευρά.\nΠροφανώς μία μικρή εγκατάσταση στην παραλία για περίπου 60 ημέρες δεν θα λύσει το πρόβλημα της ανεργίας, ή των εσόδων του δήμου και πολύ περισσότερο δεν θα φέρει την τουριστική ανάπτυξη του νησιού. Όμως θα είναι ένα δοκιμαστικό πείραμα κατά πόσον μπορούν να αλλάξουν νοοτροπίες, πόσο μπορεί να συνυπάρχει η προστασία του περιβάλλοντος με ήπιες δραστηριότητες και κυρίως πόσο μπορεί μια τέτοια προσπάθεια να συμβάλλει στη συνολική εικόνα του νησιού.\nΑς δούμε μερικούς αριθμούς. Εάν επισκεφθούν την Βαρβαρούσα 50 άτομα την ημέρα, στους δύο μήνες θα έχουμε 3.000 επισκέψεις. Οι στατιστικές λένε ότι το 75% αυτών έχουν facebook και 25% δραστηριοποιούνται και σε Instagram. Εάν αυτοί, ως συνηθίζεται, κάνουν από 2 αναρτήσεις φωτογραφιών αυτές τις αναρτήσεις θα τις δουν πάνω από 2.000.000 άτομα παγκοσμίως.\nΑλήθεια αυτό είναι καλό ή κακό;\nΠάντως είναι δωρεάν. Πέραν αυτού, κέρδος της Σύρου θα είναι και η μερική αποσυμφόρηση άλλων παραλιών που θα συμβάλλει στην γενικότερη εικόνα της Σύρου.\nΘα ήθελα επίσης να θυμίσω ότι σε άλλα νησιά ασχολούνται με την επικείμενη φορολογική επιβάρυνση του τουρισμού και όχι τα 95 τ.μ. μιας παραλίας. Προφανώς γιατί αλλού υπάρχει ανεπτυγμένη τουριστική δραστηριότητα. Αντίθετα στη Σύρο ψάχνουμε ακόμη το πρώτο beach bar εκτός πόλης, αλλά τουλάχιστον έχουμε εξασφαλίσει ότι ακόμη και τα αρμυρίκια στο Κόμητο θα κοιμούνται με ησυχία.\nΑς αφήσουμε επομένως τις πομπώδεις εκφράσεις και ας αφήσουμε να δοκιμαστούν και κάποιες άλλες προτάσεις.


Εξαφάνιση 19χρονης: Πού εντοπίστηκε το τελευταίο στίγμα του κινητού της - newsique.gr\nΔημοσίευση: 24/10/2020\t| 11:58\nΗ Άρτεμις Βασίλη 19 ετών, είχε πει στους δικούς της ότι θα πήγαινε στο Jumbo Παιανίας για να κάνει αίτηση προκειμένου να εργαστεί εκεί. Ήταν το μεσημέρι της Παρασκευής 16 Οκτωβρίου, όταν έφυγε από το σπίτι της στο Κορωπί. Κάμερα ασφαλείας στην οδό Αττικής στην ίδια περιοχή, την κατέγραψε στις 14:36. Η απόσταση από το σπίτι της είναι περίπου 500 μέτρα. Συγγενικό της πρόσωπο την είδε να περιμένει σε στάση λεωφορείου.\nΦορούσε μαύρο κάπρι παντελόνι, λευκό πουκάμισο με γαλάζιες ρίγες και λευκά αθλητικά παπούτσια, ενώ κρατούσε μια μαύρη τσάντα πλάτης. Η Άρτεμις έχει ύψος 1.62 και καστανά μακριά μαλλιά.


Η Εύβοια στο... κόκκινο | δημοκρατία\nΗ Εύβοια στο… κόκκινο\nAνεργία στα ύψη, ραγδαία μείωση εισοδημάτων, άθλιο οδικό δίκτυο, ελλιπείς υποδομές, κατάργηση και συρρίκνωση δημόσιων υπηρεσιών. Οι κάτοικοι του Δήμου Μαντουδίου – Λίμνης – Αγίας Αννας της Εύβοιας γνωρίζουν τη στυγνή όψη του κράτους, που τους θυμάται μόνο όταν είναι να πάρει αποφάσεις σε βάρος τους!\nΗ κατάσταση σε αυτή την πανέμορφη, αλλά εγκαταλελειμμένη περιοχή της βόρειας Εύβοιας επιδεινώνεται συνεχώς και οι κάτοικοι που έχουν απομείνει αγωνίζονται να επιβιώσουν στον τόπο τους κάτω από αντίξοες συνθήκες. Αυτή η ζοφερή πραγματικότητα πυροδότησε προχθές συμβολικές ενέργειες διαμαρτυρίας από τον δήμο και τους πολίτες. Ετσι, οι δημοτικές υπηρεσίες παρέμειναν κλειστές, ενώ με πρωτοβουλία του δήμου πραγματοποιήθηκε συγκέντρωση στην είσοδο του Προκοπίου, όπου έγινε και συμβολικός αποκλεισμός της εθνικής οδού (κατ’ ευφημισμόν, αφού πρόκειται για έναν από τους πιο επικίνδυνους και δύσκολους δρόμους της χώρας) Χαλκίδας – Ιστιαίας.\nΑς δούμε όμως ειδικότερα τα σημαντικότερα από τα προβλήματα που ταλανίζουν σήμερα τον δήμο Μαντουδίου – Λίμνης – Αγίας Αννας:\nΣοβαρή είναι η έλλειψη υποδομών, με επίκεντρο το απαράδεκτο οδικό δίκτυο -εκτός του ότι είναι επικίνδυνο, τον χειμώνα η κυκλοφορία διακόπτεται σε διάφορα σημεία- που απ’ ό,τι φαίνεται δύσκολα θα βελτιωθεί. Είναι χαρακτηριστικό ότι οι μελέτες του κεντρικού δρόμου Ψαχνά – Ιστιαία στο σύνολό τους είναι ημιτελείς και μάλιστα ένα σημαντικό κομμάτι της διαδρομής Παγώντα – Αγ. Γεώργιος Προκοπίου δεν έχει καν ανατεθεί.\nΣε υψηλά επίπεδα βρίσκεται η ανεργία στην περιοχή, μετά το κλείσιμο των μεταλλευτικών δραστηριοτήτων, αφού δεν υπήρξε καμία επιχειρηματική δραστηριότητα που να καλύψει τις χαμένες θέσεις εργασίας. Η ανεργία πλήττει το μεγαλύτερο μέρος των νοικοκυριών, εκτινάσσοντας την φτώχεια και τη δυστυχία.\nΚαι σαν να μην έφταναν αυτά, έρχονται κυβερνητικές αποφάσεις και παραλείψεις όσον αφορά δημόσιες υπηρεσίες να υποβαθμίσουν περαιτέρω την περιοχή. Ετσι, καταγράφεται:\n-Ελλειψη γιατρών και βασικού εξοπλισμού στο Κέντρο Υγείας.\n-Κατάργηση τμημάτων ΙΚΑ.\n-Σχεδιασμός κατάργησης της ΔΟΥ.\n-Κατάργηση και συρρίκνωση αστυνομικών τμημάτων, λιμενικών σταθμών και πυροσβεστικών κλιμακίων.\n-Συγχωνεύσεις και καταργήσεις σχολικών μονάδων.\nΜια από τις συνέπειες των οξυμένων προβλημάτων είναι και η δραματική πληθυσμιακή μείωση. Από τα πρώτα στοιχεία της απογραφής που έγιναν γνωστά προκύπτει ότι ο πληθυσμός έχει μειωθεί πάνω από 30%!\nΓια όλα τα φλέγοντα ζητήματα του τόπου, ο Δήμος Μαντουδίου – Λίμνης – Αγίας Αννας πραγματοποίησε κύκλο ενημέρωσης των δημοτών. Ιδιαίτερη αναφορά έγινε και στην κακή οικονομική κατάσταση του νεοσύστατου δήμου, με το ύψος του χρέους που παρέλαβε από τους τρει συνενωθέντες δήμους να ανέρχεται σε 8.200.000. ευρώ.\nΓια την αντιμετώπιση του χρέους αποφασίστηκε η υποβολή αιτήματος στο Ταμείο Παρακαταθηκών και Δανείων για επιμήκυνση της αποπληρωμής των δανείων και κατ’ επέκταση τη μείωση των επιτοκίων και των καταβαλλόμενων δόσεων. Παράλληλα, θα υποβληθεί αίτημα στο υπουργείο Εσωτερικών για οικονομική ενίσχυση, προκειμένου να αντιμετωπιστούν επιτακτικές ανάγκες των παλιών δήμων.\nΣτην προχθεσινή συγκέντρωση διαμαρτυρίας συμμετείχαν πολλοί κάτοικοι. Ο δήμαρχος Ανέστης Ψαρρός, αφού ευχαρίστησε τους συγκεντρωμένους για την ανταπόκριση στο αγωνιστικό κάλεσμα του Δήμου Μαντουδίου – Λίμνης – Αγίας Αννας, υποσχέθηκε ότι ο αγώνας και οι κινητοποιήσεις που ξεκίνησαν θα συνεχιστούν έως ότου «βρουν δικαίωση τα αιτήματα για υποδομές, για σύγχρονες και αποδοτικές υπηρεσίες, για εκπαίδευση που θα παρέχει ίσες ευκαιρίες σε όλα τα παιδιά, για αναβαθμισμένες υπηρεσίες υγείας και για δημιουργία θέσεων απασχόλησης προς όφελος των κατοίκων αυτής της δοκιμαζόμενης επί σειρά ετών κοινωνίας».\nΣτη συγκέντρωση απηύθυναν επίσης χαιρετισμό οι αντιδήμαρχοι, ο πρόεδρος του δημοτικού συμβουλίου, ο πρόεδρος της επιχείρησης ύδρευσης, δημοτικοί σύμβουλοι και ο πρόεδρος του Εργατικού Κέντρου Ευβοίας.


Σπάνια Μέλισσα: Η διατροφή της μέλισσας\nΗ διατροφή της μέλισσας\nΓια κάθε έμβιο οργανισμό, η διατροφή αποτελεί καθοριστικό παράγοντα για την ανάπτυξη του σώματος, την καλή λειτουργία του, τη διατήρηση της υγείας και την προστασία από τις διάφορες ασθένειες. Εξαίρεση φυσικά δεν αποτελεί η μέλισσα, η οποία μέσω της θρέψης εξασφαλίζει την\nαφομοίωση των διαφόρων θρεπτικών συστατικών, όπως πρωτεΐνες, υδατάνθρακες, λίπη κ.λπ., μετασχηματίζοντάς τα σε απαραίτητα για το σώμα υλικά και κατ επέκταση σε ενέργεια. Τα βασικά συστατικά της διατροφής των ενήλικων μελισσών, είναι νέκταρ ή μέλι, γύρη και νερό (Χαριζάνης 2014). Οι μέλισσες φροντίζουν για τη συγκομιδή και αποθήκευση των τροφών τους σχεδόν όλο το χρόνο και ιδιαίτερα τις εαρινές και καλοκαιρινές περιόδους, καθώς τότε συναντούν αφθονία λουλουδιών).\nΤα ενεργειακά αποθέματα που διαθέτουν οι μέλισσες από την κατανάλωση υδατανθράκων, είναι υπεύθυνα για τη συστολή των μυών, την ενεργοποίηση νευρικών κυττάρων και άλλων λειτουργιών. Εξέχουσα πηγή πρωτεϊνών και βιταμινών αποτελεί η γύρη, η οποία ενισχύει την ανάπτυξη των αδενικών συστημάτων, διαμορφώνει και χτίζει τους μυς και τους ιστούς των μελισσών. Ο συνδυασμός υδατανθράκων(νέκταρος) και πρωτεϊνών(γύρης) από τις μέλισσες ευνοεί το σχηματισμό λίπους. Η ύπαρξη αυτού είναι αναγκαία για τις μέλισσες, εφόσον αποτελεί δομικό στοιχείο στην κατασκευή των κηρηθρών τους. Ένα ποσοστό του λίπους συσσωρεύεται στον λιπώδη ιστό, περιέχει γλυκογόνο και πρωτεϊνούχες ενώσεις, και αυξάνει σε μεγάλο βαθμό τη μακροβιότητα των μελισσών (Υφαντίδης, 1997; Χαριζάνης 2014).\nΤέλος, ιδιαίτερης προσοχής χρήζει το γεγονός, ότι η τροφή του γόνου καθώς και της βασίλισσας είναι εντελώς διαφορετική από αύτη των ενήλικων μελισσών. Η βασίλισσα λοιπόν, τρέφεται αποκλειστικά και μόνο με βασιλικό πολτό, μία ουσία που εκκρίνουν οι νεαρές εργάτριες μέλισσες από τους υποφαρυγγικούς αδένες τους. Με βασιλικό πολτό τρέφονται και προνύμφες 1-3 ημερών. Στη συνέχεια τρέφονται με μείγμα μελιού και γύρης, που ονομάζεται και μελισσόψωμο (Υφαντίδης, 1997; Χαριζάνης 2014).


Βελτιώσεις Σχολικού Έτους 2013-2014 - 3ο Δημοτικό σχολείο Αλίμου-Σύλλογος Γονέων\nΒελτιώσεις Σχολικού Έτους 2013-2014\nΚατά την Σχολική χρονιά 2013-2014 έγιναν παρεμβάσεις και βελτιώσεις στο 3ο Δημοτικό Σχολείο Αλίμου "Λεωνίδας Κωνσταντάρας", οι οποίες πραγματοποίηθηκαν μετά από προτάσεις και την συνεργασία του Συλλόγου Γονέων, της Διεύθυνσης του Σχολείου, την Δημοτική Αρχή και την Πρωτοβάθμια Σχολική Επιτροπή.\nΟι αναφερόμενες παρεμβάσεις περιγράφονται σε κείμενο το οποίο απέστειλε ο Πρόεδρος της Πρωτοβάθμιας Σχολικής Επιτροπής, Αριστείδης (Άρης) Τάγκαλος.\nΟδεύοντας προς το κλείσιμο του σχολικού έτους, θα ήθελα να σας ενημερώσουμε για τις αλλαγές που έγιναν φέτος στο 3ο Δημοτικό Σχολείο "Λεωνίδας Κωνσταντάρας". Αλλαγές και παρεμβάσεις που έδωσαν λύση σε χρόνια προβλήματα του σχολείου, βελτιώνοντας τις συνθήκες στις οποίες ζουν καθημερινά οι μαθητές μας.\nΌπως γνωρίζετε, ο Δήμος, μέσω της Σχολικής Επιτροπής, συνεργάζεται και δίνει λύσεις καθημερινά ώστε να είναι απροβλημάτιστη η καθημερινή λειτουργία του σχολείου.\nΈχοντας, ως Πρόεδρος της Σχολικής Επιτροπής, υπ’ ευθύνη μου την οικονομική διαχείριση των πόρων του σχολείου και την επίβλεψη των τεχνικών ζητημάτων που προκύπτουν, προσπάθησα με τη βοήθεια των υπηρεσιών του Δήμου και παρά τη μείωση κατά 65% της χρηματοδότησης της εκπαίδευσης από το Υπουργείο, να διατηρήσουμε το σχολείο στο πολύ καλό επίπεδο που βρισκόταν και με επιλεγμένες παρεμβάσεις να το αναβαθμίσουμε όλοι μαζί. Πράγματι, με συνετή διαχείριση στα οικονομικά και την άριστη συνεργασία που είχαμε με τη Δ/νση του Σχολείου και το Σύλλογο Γονέων, δεν έλειψε ποτέ κάτι από αυτό. Ήδη το 3ο Δημοτικό, όπως και όλα τα σχολεία του Δήμου, έχει εφοδιαστεί με ικανή ποσότητα πετρελαίου θέρμανσης ώστε να καλύψει τις ανάγκες του ΤΟΥΛΑΧΙΣΤΟΝ ΜΕΧΡΙ ΤΟΝ ΙΑΝΟΥΑΡΙΟ ΤΟΥ 2015. Και αυτό είναι επίτευγμα τη στιγμή που σε άλλους Δήμους τα παιδιά κρυώνουν λόγω έλλειψης χρημάτων για θέρμανση.\nΔεν μείναμε όμως μόνο εκεί. Προκειμένου να υπάρχει δίκαιη κατανομή των πόρων που προβλέπονται για τις τεχνικές εργασίες μεταξύ των σχολείων μας, το Γραφείο Παιδείας του Δήμου δημιούργησε ένα σύστημα καταγραφής και παρακολούθησης ζημιών σε όλες τις σχολικές μονάδες. Αποτέλεσμα αυτού είναι να γίνονται οι αναγκαίες παρεμβάσεις αφού πλέον έχουν ιεραρχηθεί με βάση την προτεραιότητά τους.\nΣτο 3ο Δημοτικό λοιπόν, μέσα στη σχολική χρονιά 2013-2014, έγιναν παρεμβάσεις στις ακόλουθες κατηγορίες:\nΈγινε ελαιοχρωματισμός και τοπικές επισκευές τοιχοποιίας σε ΟΛΕΣ τις αίθουσες του σχολείου. Με οικολογικά χρώματα, ζωντανά, για να είναι πιο ζεστό και όμορφο το περιβάλλον της τάξης.\nΟι διάδρομοι, τα ταβάνια, τα κλιμακοστάσια του σχολείου και η αίθουσα πολλαπλών χρήσεων βάφτηκαν και συντηρήθηκαν.\nΕπισκευάστηκαν και μονώθηκαν οι φεγγίτες που υπήρχαν στον 1ο όροφο του σχολείου\nΑντικαταστάθηκαν τα ελαστικά πλακάκια δαπέδου όπου αυτά είχαν φθαρεί.\nΕπιδιορθώθηκε η είσοδος του σχολείου και τοποθετήθηκε νέος τάπητας συγκράτησης ακαθαρσιών.\nΤοποθετήθηκαν νέα σοβατεπί όπου κρίθηκε αναγκαίο.\nΗ τάξη του ΣΤ1 ΑΝΑΚΑΤΑΣΚΕΥΑΣΤΗΚΕ συνολικά.\nΤοποθετήθηκε νέα οροφή ΟΡΥΚΤΩΝ ΙΝΩΝ,\nΕγκαταστάθηκαν νέα αποδοτικότερα φωτιστικά σώματα,\nΣυντηρήθηκε η ξύλινη βιβλιοθήκη, τα ράφια και οι κρεμάστρες και\nΒάφτηκαν με νέους χρωματισμούς οι τοίχοι.\nΑγοράστηκε νέος ΔΙΑΔΡΑΣΤΙΚΟΣ ΠΡΟΒΟΛΕΑΣ με δυνατότητα προβολής σε οποιαδήποτε επιφάνεια και η αντίστοιχη τροχήλατη βάση ώστε κάθε τμήμα να απολαμβάνει τη χρήση νέων μεθόδων διδασκαλίας.\nΑναβάθμιση χώρων υγιεινής\nΟι χώροι υγιεινής αποτελούσαν το μεγαλύτερο πρόβλημα του σχολείου και πάγιο αίτημα όλων των γονέων και των δασκάλων. Με μωσαϊκό στο δάπεδο και πεπαλαιωμένο σύστημα αποχέτευσης, ήταν καθημερινή η δυσοσμία και κυρίως η «αίσθηση βρωμιάς» στους χώρους παρά τις φιλότιμες προσπάθειες του προσωπικού καθαριότητας. Για το λόγο αυτό, η Σχολική Επιτροπή προέβη στις ακόλουθες ενέργειες:\nΕπίστρωση βιομηχανικού δαπέδου στις τουαλέτες αγοριών και κοριτσιών ισογείου και Α’ ορόφου καθώς και στους διαδρόμους που οδηγούν σε αυτές. Το λείο και αδιαπότιστο πλέον δάπεδο πληροί τις σύγχρονες προδιαγραφές για τους χώρους υγιεινής και προσφέρει συνολικά ένα πιο καθαρό και αισθητικά πιο όμορφο περιβάλλον για τους μαθητές.\nΈγινε εκτεταμένη απόφραξη στο πεπαλαιωμένο σύστημα αποχέτευσης του σχολείου και μερική συντήρηση αυτού με αποτέλεσμα να μην υπάρχει πλέον δυσοσμία.\nΟι αντηρίδες των κιγκλιδωμάτων της περίφραξης του σχολείου, που είχαν τοποθετηθεί κατά την κατασκευή του σχολείου, είχαν αιχμηρές γωνίες, γεγονός που δυνητικά θα μπορούσε να αποτελέσει κίνδυνο για τους μικρούς μαθητές. Για το λόγο αυτό αντικαταστάθηκαν τμήματα αυτών και εξομαλύνθηκαν οι όποιες γωνίες ώστε να μην υπάρχει πλέον κίνδυνος για τα παιδιά.\nΤοποθετήθηκαν αντιολισθητικές ταινίες ασφαλείας στα σκαλοπάτια των εισόδων του σχολείου για να μειωθεί ο κίνδυνος ατυχήματος.\nΠροώθηση νέων δραστηριοτήτων\nΗ Σχολική Επιτροπή, από κοινού με το Σύλλογο Γονέων, προχώρησε στην αγορά ειδικού εξοπλισμού ρομποτικής, προκειμένου οι μαθητές να έρχονται σε επαφή με τον προγραμματισμό και τον έλεγχο ενός ρομπότ γνωρίζοντας στην πράξη τον κόσμο της Πληροφορικής.\nΣε αυτό το σημείο, οφείλω να επισημάνω και τις μικρές καθημερινές παρεμβάσεις που γίνονται και δεν χωρούν σε αυτό το κείμενο. Αποτελούν προσπάθεια πολλών ανθρώπων, με διάθεση προσφοράς και ατέλειωτες ώρες δουλειάς προκειμένου να απολαμβάνουν τα παιδιά τις καλύτερες δυνατές συνθήκες κατά την παραμονή τους στο σχολείο.\nΣυνοψίζοντας, όλα τα ανωτέρω πιστεύω ότι αποδεικνύουν το μέγεθος της δουλειάς που έχει γίνει για το 3ο Δημοτικό. Θεωρώ ότι αντιμετωπίσθηκαν προβλήματα χρόνων και είμαι περήφανος που έγιναν κατά τη θητεία μου. Ελπίζω η άριστη συνεργασία που έχουμε να συνεχιστεί και ο απολογισμός την επόμενη χρονιά να είναι ακόμη πιο πλούσιος.\nΑριστείδης (Άρης) Τάγκαλος\nΠρόεδρος Σχολικής Επιτροπής Πρωτοβάθμιας\nΕκπαίδευσης Δήμου Αλίμου


Συνεργασία του πρωθυπουργού με Δραγασάκη, Τσακαλώτο, Σταθάκη και Κοτζιά\n Μέχρι και τη Δευτέρα κλειστό το Χρηματιστήριο Αθηνών\n Υποστήριξη του Βερολίνου στην ευρωπαϊκή πορεία της Σερβίας\n Τηλεοπτικό σποτ για την ευαισθητοποίηση των πολιτών σχετικά με τις δασικές πυρκαγιές\n Έκθεση για τη Ρόδο, «ένα ελληνικό νησί στις πύλες της Ανατολής»\nΟ Πρόεδρος της Δημοκρατίας Προκόπης Παυλόπουλος δέχτηκε σήμερα στο Προεδρικό Μέγαρο, τον μεταβατικό αρχηγό της «Νέας Δημοκρατίας» και αρχηγό της αξιωματικής αντιπολίτευσης Ευάγγελο Μεϊμαράκη. Η συνάντηση πραγματοποιήθηκε μετά από αίτημα του κ. Μεϊμαράκη.\nΣυνεργασία έχει ο πρωθυπουργός Αλέξης Τσίπρας, από νωρίς το πρωί, στο Μέγαρο Μαξίμου, με τον αντιπρόεδρο της κυβέρνησης Γιάννη Δραγασάκη και τους υπουργούς Οικονομικών Ευκλείδη Τσακαλώτο, Οικονομίας Γιώργο Σταθάκη και Εξωτερικών Νίκο Κοτζιά.\n«Το Ευρωσύστημα δεν θα πρέπει να αυξήσει την παροχή ρευστότητας και οι κεφαλαιακοί έλεγχοι πρέπει να παραμείνουν σε ισχύ έως ότου συμφωνηθεί ένα κατάλληλο πακέτο στήριξης ... και έχει διασφαλιστεί η φερεγγυότητα τόσο της ελληνικής κυβέρνησης, όσο και του ελληνικού τραπεζικού συστήματος».\n«Οι κεντρικές τράπεζες χρειάζεται να δείξουν πού βρίσκονται τα όριά τους», είπε. «Χρειάζεται να είναι απολύτως ξεκάθαρο ότι η ευθύνη για τις περαιτέρω εξελίξεις στην Ελλάδα?ανήκει στην ελληνική κυβέρνηση και τις χώρες που παρέχουν βοήθεια ... και όχι στο διοικητικό συμβούλιο της ΕΚΤ».\nΘετικά μηνύματα έφερε στο Βελιγράδι η Γερμανίδα καγκελάριος Άγγελα Μέρκελ. Στις συνομιλίες που είχε χθες βράδυ με τον πρωθυπουργό της ΣερβίαςΑ. Βούτσιτς εξέφρασε την ικανοποίησή της για την στάση της σερβικής κυβέρνησης στον διάλογο με την ηγεσία του Κοσόβου όπως, επίσης, και για την αποφασιστικότητά της να εφαρμόσει σκληρά μέτρα για την οικονομική εξυγίανση.\nΤηλεοπτικό σποτ, για την ευαισθητοποίηση των πολιτών σχετικά με τις δασικές πυρκαγιές, εξέδωσε η Γενική Γραμματεία Πολιτικής Προστασίας, σε συνεργασία με το Πυροσβεστικό Σώμα, και κοινοποίησε η Περιφέρεια Κεντρικής Μακεδονίας.\nΣε αυτό, επισημαίνεται ότι δασικές πυρκαγιές μπορεί να προκληθούν από καύση ξερών χόρτων και κλαδιών, συσσωρευμένα απορρίμματα, αναμμένες ψησταριές στην ύπαιθρο, εργασίες οξυγονοκόλλησης και χρήση εργαλείων που δημιουργούν σπινθήρες. Οι πολίτες καλούνται σε περίπτωση πυρκαγιάς να τηλεφωνούν άμεσα στο 199, ενώ αναλυτικές οδηγίες, για την προστασία από δασικές πυρκαγιές, βρίσκονται στην ιστοσελίδα της Γενικής Γραμματείας Πολιτικής Προστασίας www.civilprotection.gr.\nΤο κοινωνικό μήνυμα είναι διαθέσιμο, μέσω της online εφαρμογής «wetransfer» στο link: http://we.tl/2mVA9weVO7.\nΤην ιδιαίτερη σημασία της Ρόδου ως πύλης προς την Ανατολή, έτσι όπως αναδείχθηκε από την αρχαιολογική έρευνα, προβάλλει η έκθεση που εγκαινιάζεται αύριο Παρασκευή στο Αρχαιολογικό Μουσείο του νησιού.\nΟι 24 ερευνητές από έξι χώρες, με επικεφαλής τον επίκουρο καθηγητή Μίκαελ Σιγκλ του ελβετικού Ινστιτούτου Πάουλ Σέρερ και του αμερικανικού Ερευνητικού Ινστιτούτου Ερήμων, που έκαναν τη σχετική δημοσίευση στο περιοδικό «Nature», ανέλυσαν τα διαθέσιμα στοιχεία και κατέληξαν στο συμπέρασμα ότι 15 από τα 16 πιο κρύα καλοκαίρια που καταγράφηκαν μεταξύ 500 π.Χ. και 1.000 μ.Χ., ακολούθησαν μετά από μεγάλες ηφαιστειακές εκρήξεις.